open-index/open-wikipedia-markdown huggingface dataset:
ദിമിത്രി മെൻഡലിയേവ്

[thumb|234px|ദിമിത്രി മെൻഡലീവിന്റെ ചിത്രം,[ഇല്യ റെപിൻ വരച്ചത്]]
ആദ്യത്തെ ആവർത്തനപ്പട്ടിക അവതരിപ്പിച്ച റഷ്യക്കാരനായ ശാസ്ത്രജ്ഞനാണ്‌ **ദിമിത്രി മെൻഡലിയേവ്**. പൂർണ്ണനാമം:**ദിമിത്രി ഇവാനോവിച്ച് മെൻഡലിയേവ്** . (, **Dmitri Ivanovich Mendeleev** ) രസതന്ത്രജ്ഞൻ, ഗവേഷകൻ, കണ്ടുപിടിത്തക്കാരൻ എന്നീ നിലകളിലും അറിയപ്പെട്ടിരുന്നു. ആവർത്തനപ്പട്ടികയിലേക്ക് സംഭാവന നൽകിയ മറ്റു ശാസ്ത്രജ്ഞരിൽ നിന്നു വ്യത്യസ്തമായി കണ്ടുപിടിക്കാനിരിക്കുന്ന മൂലകങ്ങളൂടെ സ്വഭാവസവിശേഷതകൾ അദ്ദേഹം പ്രവചിച്ചു.

## ആദ്യകാല ജീവിതം
സൈബീരിയയിലെ ടോബ്ലോസ്കിൽ വെർഖ്നീ അരെംസയാനി എന്ന ഗ്രാമത്തിലാണ് ഇദ്ദേഹം ജനിച്ചത്. ഇവാൻ പാവ്ലോവിച്ച് മെൻഡലിയേവ്, മരിയ ഡിമിട്രിയേവ്ന മെൻഡലിയേവ് എന്നിവരാണ് മാതാപിതാക്കൾ. പാവെൽ മാക്സിമോവിച്ച് സോകോലോവ് എന്നായിരുന്നു ഇദ്ദേഹ‌ത്തിന്റെ മുത്തച്ഛന്റെ പേര്. റഷ്യൻ ഓർ‌ത്തഡോക്സ് സഭയിലെ ഒരു പാതിരിയായിരുന്നു ഇദ്ദേഹം.  ഇവാനും സഹോദരീസഹോദരന്മാരും ഒരു സെമിനാരിയിലെ പഠനത്തിനിടെ പുതിയ കുടുംബപ്പേര് സ്വീകരിച്ചു.  ഓർത്തഡോക്സ് ക്രിസ്ത്യാനിയായാണ് ജനിച്ചതെങ്കിലും ഇദ്ദേഹം പിന്നീട് മതത്തെ ത‌ള്ളിക്കളയുകയും ഒരു തരം ഡേയിസം മതമായി സ്വീകരിക്കുകയും ചെയ്തു.

11-ഓ, 13-ഓ, 14ഓ 17ഓ സഹോദരീസഹോദരന്മാരാണ് ഇദ്ദേഹത്തിനുണ്ടായിരുന്നത്.  പല സ്രോതസ്സുകളും പല എണ്ണമാണ് രേഖപ്പെടുത്തിയിട്ടു‌ള്ളത്. ഇദ്ദേഹം ഏറ്റവും ഇളയ ആളായിരുന്നു.  രാഷ്ട്രമീമാംസ, തത്ത്വശാസ്ത്രം, ഫൈൻ ആർട്ട്സ് എന്നിവ പഠിപ്പിക്കുന്ന അദ്ധ്യാപകനായിരുന്നു ഇദ്ദേഹത്തിന്റെ അച്ഛൻ. ഇദ്ദേഹത്തിന്റെ അച്ഛന്റെ കാഴ്ച്ചശക്തി നഷ്ടപ്പെടുകയും അതോടെ ജോലി ഇല്ലാതാവുകയും ചെയ്തു. അമ്മ ജോലി ചെയ്യാനാരംഭിച്ചു. കുടുംബത്തിന്റെ ഗ്ലാസ്സ് ഫാക്ടറി അടഞ്ഞുകിടന്നിരുന്നത് ഇവർ തുറന്നു പ്രവർ‌ത്തിപ്പിക്കാൻ തുടങ്ങി. ഇദ്ദേഹത്തിനു പതിമൂന്ന് വയസ്സായപ്പോഴേയ്ക്കും അച്ഛൻ മരിക്കുകയും ഫാക്ടറി തീപ്പിടുത്തത്തിൽ നശിക്കുകയും ചെയ്തിരുന്നു. ഇദ്ദേഹം ടോബ്ലോസ്കിലെ ഒരു ജിംനേഷ്യത്തിൽ വിദ്യാഭ്യാസത്തിനായി പോകാൻ തുടങ്ങിയത് ഈ സമയത്താണ്.

1849-ൽ ദാരിദ്ര്യത്തിലായ മെൻഡലിയേവ് കുടുംബം സെയിന്റ് പീറ്റേഴ്സ്ബർഗിലേയ്ക്ക് താമസം മാറ്റി. ഇദ്ദേഹം ഇവിടത്തെ മെയിൻ പെഡഗോഗിക്കൽ ഇൻസ്റ്റിറ്റ്യൂട്ടിൽ 1850-ൽ ചേർന്നു. ബിരുദത്തിനു ശേഷം ഇദ്ദേഹത്തിന് ക്ഷയരോഗം പിടിപെടുകയും ഇതിനാൽ 1855-ഓടെ കരിങ്കടലിന്റെ വടക്കേ തീരത്തിനടുത്തുള്ള ക്രിമിയയിലേയ്ക്ക് ഇദ്ദേഹം താമസം മാറി. ഒന്നാം നമ്പർ സിംഫെറോപോൾ ജിംനേഷ്യത്തിൽ ഇദ്ദേഹം ശാസ്ത്രാദ്ധ്യാപകനായി ജോലിയിൽ പ്രവേശിച്ചു. 1857ഓടെ ആരോഗ്യം വീണ്ടെടുത്ത് ഇദ്ദേഹം സെന്റ് പീറ്റേഴ്സ്ബർഗിൽ തിരിച്ചെത്തി.

## അവലംബം


## കൂടുതൽ വായനയ്ക്ക്
* 
* 
* 
* 

## പുറത്തേയ്ക്കുള്ള കണ്ണികൾ

*Original Periodic Table , annotated. webserver.lemoyne.edu
*Mendeleev's first draft version of the Periodic Table , 17 February 1869. chemheritage.org
*"Everything in its Place", essay by Oliver Sacks
* 

വർഗ്ഗം:റഷ്യൻ രസതന്ത്രജ്ഞർ
വർഗ്ഗം:കോപ്ലി മെഡൽ നേടിയവർ
വർഗ്ഗം:1834-ൽ ജനിച്ചവർ
വർഗ്ഗം:1907-ൽ മരിച്ചവർ
ചെക്യാട് ഗ്രാമപഞ്ചായത്ത്

കോഴിക്കോട് ജില്ലയിലെ, വടകര താലൂക്കിൽ തൂണേരി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത് ആണ് **ചെക്യാട് ഗ്രാമപഞ്ചായത്ത്**. വിസ്തീർണം 24.47 ചതുരശ്ര കിലോമീറ്റർ അതിരുകൾ:വടക്ക് കണ്ണൂർ ജില്ലയിലെ തൃപ്രങ്ങോട്ടൂർ, പാട്യം പഞ്ചായത്തുകൾ, കിഴക്ക് വളയം, വാണിമൽ പഞ്ചായത്തുകൾ, പടിഞ്ഞാറ് തൃപ്രങ്ങോട്ടൂർ പഞ്ചായത്ത്, തെക്ക്  തൂണേരി, നാദാപുരം പഞ്ചായത്തുകൾ

2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 20434 ഉം സാക്ഷരത 82.48 ശതമാനവും ആണ്‌.

## ഭരണം
2015 ലെ തിരഞ്ഞെടുപ്പിൽ  ലീഗ്  നേതൃത്വത്തിലുള്ള യു.ഡി.എഫ് ഭരണം നേടി. ഇപ്പോൾ മുസ്ലിം ലീഗ് അംഗം തൊടുവയിൽ മഹമൂദ് പ്രസിഡണ്ടും ഐ.എൻ.സി അംഗം സഫിയ ചിറക്കോത്ത് വൈസ്പ്രസിഡണ്ടും ആയ ഭരണസമിതി ആണ്.

## വാർഡുകൾ, 2015ൽ മെമ്പർമാർ
				

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
വാഴക്കുന്നം നമ്പൂതിരി

ജാലവിദ്യാരംഗത്തെ പ്രസിദ്ധനായ മലയാളിയാണ്‌  **വാഴകുന്നം നീലകണ്ഠൻ നമ്പൂതിരിപ്പാട്** (ഫെബ്രുവരി 8, 1903 - ഫെബ്രുവരി 9, 1983). കണ്ണഞ്ചിപ്പിയ്ക്കുന്ന വേഷപ്പകർ‌ച്ചയോ രംഗാവതരണത്തിന്റെ പകിട്ടോ ഇല്ലാതെ തന്നെ അദ്ദേഹം ആസ്വാദകവൃന്ദത്തെ വിസ്മയിപ്പിച്ചു.

## ജീവിതം
കൊല്ലവർ‌ഷം 1078 മകരം 26-ന് (1903 ഫെബ്രുവരി 8) മകയിരം നക്ഷത്രത്തിൽ ഇന്നത്തെ പാലക്കാട് ജില്ലയിലെ തിരുവേഗപ്പുറയിൽ വാഴക്കുന്നത്ത് ഇല്ലത്ത് രാമൻ അടിതിരിപ്പാടിന്റെയും ആര്യ പത്തനാടിയുടെയും നാലാമത്തെ മകനായി ജനനം. ഭാഗവതപണ്ഡിതനായിരുന്ന വാഴക്കുന്നം വാസുദേവൻ നമ്പൂതിരിയുടെ അനുജനായിരുന്നു അദ്ദേഹം. ഓത്ത് അഭ്യാസത്തിന് ശേഷം ഇദ്ദേഹം സംസ്കൃതം, ഇംഗ്ലീഷ് എന്നിവ പഠിച്ചു.‍ ചെറുപ്പത്തിൽ തന്നെ സം‌സ്കൃതവും മാതംഗലീലയും സ്വായത്തമാക്കി. ചെപ്പടിവിദ്യക്കാരനായ പള്ളിത്തേരി നമ്പ്യാത്തൻ നമ്പൂതിരിയുടെ ശിഷ്യത്വത്തിലാണ് തുടക്കം കുറിച്ചത്. ചെപ്പും പന്തും വിദ്യയിൽ ആചാര്യനായ ഇദ്ദേഹം ക്രമേണ കയ്യൊതുക്കത്തിലും പ്രാവീണ്യം നേടി. ബേക്കർ എന്ന ജാലവിദ്യക്കാരനിൽ നിന്നും ബുള്ളറ്റ് വിദ്യ പരിശീലിച്ചു. അപ്രത്യക്ഷനാവുന്ന വിദ്യ (മൂടിവിദ്യ), ശൂന്യതയിൽ നിന്നും വസ്തുക്കളെ സൃഷ്ടിയ്ക്കുക തുടങ്ങിയവയിൽ ഇദ്ദേഹം പ്രഗല്ഭനായിരുന്നു. 1940-കൾക്ക് ശേഷം മാത്രമാണ് ഇദ്ദേഹം അരങ്ങുകളിൽ ജാലവിദ്യ അവതരിപ്പിച്ചുതുടങ്ങിയത്, അതുവരേയും സന്ദർ‌ശിയ്ക്കുന്ന ഇടങ്ങളിലെ ജനങ്ങളുടെ നിർ‌ബന്ധത്തിനു വഴങ്ങി ചെയ്യുക മാത്രമായിരുന്നു. ഇദ്ദേഹത്തിന്റെ അനുയായിയായി പരിയാനം‌പെറ്റയില്ലത്ത് കുഞ്ചുണ്ണി നമ്പൂതിരിപ്പാടും ഉണ്ടായിരുന്നു. പരിയാനം‌പെറ്റയെ കൂടാതെ മഞ്ചേരി അലി ഖാൻ,   ആർ.കെ. മലയത്ത്, ജോയ് ഒലിവർ തുടങ്ങിയവരും ശിഷ്യന്മാരായുണ്ട്. 1983-ൽ 80-ആം വയസ്സിലാണ് ഇദ്ദേഹം അന്തരിച്ചത്. 

സാമൂതിരി കുടുംബത്തിന്റെ ശാഖകളിലൊന്നായ കോട്ടക്കൽ കിഴക്കേ കോവിലകത്തെ കെ.സി. അനുജത്തി തമ്പുരാട്ടിയായിരുന്നു വാഴക്കുന്നത്തിന്റെ ഭാര്യ. ഇവർ 1980-ൽ അന്തരിച്ചു. അരവിന്ദാക്ഷൻ രാജ (1998-ൽ അന്തരിച്ചു), തുളസീദാസ് രാജ, സുമതി എന്നിവരായിരുന്നു മക്കൾ.

## രസകരമായ സംഭവം
തീവണ്ടി നീങ്ങിത്തുടങ്ങിയതിനാൽ ടിക്കറ്റെടുക്കാതെ എറണാകുളത്തേയ്ക്ക് യാത്ര ചെയ്യുകയായിരുന്നു വാഴക്കുന്നം. ടിക്കറ്റ് പരിശോധകൻ ഇദ്ദേഹത്തോട് ടിക്കറ്റ് ആവശ്യപ്പെട്ടപ്പോൾ തന്റെ കയ്യിൽ ടിക്കറ്റില്ലെന്ന് പറയുകയും മറ്റു യാത്രക്കാരോട് ടിക്കറ്റ് വാങ്ങിവരാൻ അദ്ദേഹത്തോട് ആവശ്യപ്പെടുകയും ചെയ്തു. എന്നാൽ തന്റെ ജാലവിദ്യ വഴി മറ്റെല്ലാ യാത്രക്കാരുടേയും ടിക്കറ്റുകൾ ഇദ്ദേഹം കൈവശപ്പെടുത്തിയിരുന്നു. അന്ധാളിച്ചുനിന്ന യാത്രക്കാർ‌ക്കും ടിക്കറ്റ് പരിശോധകനും ഒരു കെട്ട് ടിക്കറ്റുകൾ ഇദ്ദേഹം കാണിച്ചു എന്നാണ് കഥ.

## പുറം കണ്ണികൾ
* http://www.keralabhooshanam.com/?p=141427

## അവലംബങ്ങൾ

വർഗ്ഗം:കേരളത്തിൽ നിന്നുള്ള ജാലവിദ്യക്കാർ
വർഗ്ഗം:1903-ൽ ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:ഫെബ്രുവരി 8-ന് ജനിച്ചവർ
വർഗ്ഗം:ഫെബ്രുവരി 9-ന് മരിച്ചവർ
വർഗ്ഗം:ജാലവിദ്യക്കാർ
വർഗ്ഗം (ഗണിതശാസ്ത്രം)

ഗണിതശാസ്ത്രത്തിൽ ഏതെങ്കിലും ഒരു സംഖ്യയെ അതേ സംഖ്യകൊണ്ട് ഗുണിച്ചാൽ കിട്ടുന്ന ഫലമാണ്‌ ആ സംഖ്യയുടെ **വർഗ്ഗം**. വർഗ്ഗത്തെ സൂചിപ്പിക്കുന്നതിന് **<sup>2</sup>** എന്ന ചിഹ്നം ഉപയോഗിക്കുന്നു. അതായത് 22=4
*a* എന്ന സംഖ്യയെ വർഗ്ഗം *a*2 എന്നാണ്‌  സൂചിപ്പിക്കുന്നത്.

*a*2 = *a* * *a*

ഒരു സമചതുരത്തിന്റെ വശത്തിന്റെ നീളം *x* ആണെങ്കിൽ അതിന്റെ വിസ്തീർണ്ണം*x*2 ആയിരിക്കും.

## ഇതും കാണുക
* വർഗ്ഗമൂലം
* ഘനം(ഗണിതശാസ്ത്രം)

വർഗ്ഗം:ഗണിതം
ഷാങ്ഹായ്

പീപ്പിൾ റിപ്പബ്ലിക് ഓഫ് ചൈനയിലെ ഏറ്റവും ഉയർന്ന ജനസംഖ്യയുള്ള നഗരവും ലോകത്തെ പ്രോപ്പർ നഗരങ്ങളിൽ ഏറ്റവും ജനസംഖ്യയുള്ള നഗരവുമാണ് **ഷാങ്ഹായ്** (). ചൈനയിലെ നാലു പ്രവിശ്യാതല മുൻസിപ്പാലിറ്റികളിലൊന്നായ ഷാങ്ഹായിൽ 2010ലെ കണക്കനുസരിച്ച് 23 ദശലക്ഷം പേർ വസിക്കുന്നു.. ചൈനയുടെ കിഴക്കൻ തീരത്തുള്ള യാങ്റ്റ്സെ നദീമുഖത്ത് സ്ഥിതി ചെയ്യുന്ന ഈ നഗരം ഒരു പ്രധാന സാമ്പത്തിക കേന്ദ്രവും  ലോകത്തെ ഏറ്റവും തിരക്കേറിയ തുറമുഖവുമാണ്.

ആദ്യകാലങ്ങളിൽ മത്സ്യബന്ധനത്തിന്റെയും തുണിത്തരങ്ങളുടേയും ഒരു പട്ടണമായിരുന്നു ഷാങ്ഹായ്. 19ആം നൂറ്റാണ്ടോടെ ഈ നഗരത്തിന്റെ പ്രാധാന്യം വർദ്ധിച്ചു. ഇവിടുത്തെ തുറമുഖത്തിന്റെ അനുയോജ്യമായ സ്ഥാനമായിരുന്നു അതിന് കാരണം. 1842ലെ നാൻ‌കിങ് ഉടമ്പടി പ്രകാരം ഈ നഗരത്തിൽ വിദേശ വ്യാപാരം ആരംഭിച്ചു.

## ചിത്രശാല

## കാലാവസ്ഥ

## അവലംബം



വർഗ്ഗം:ചൈനയിലെ നഗരങ്ങൾ
മുസ്ഹഫ്

[ലഘുചിത്രം|''താജ്വിദ്'' ഉപയോഗിച്ച് [ഖുർആൻ വായിക്കാൻ സൌകര്യമൊരുക്കുന്നതിനായി നിറമുള്ള അക്ഷരങ്ങൾ ഉപയോഗിച്ച് അച്ചടിച്ച മുഷാഫ് അൽ-താജ്വിദ്.]]

അറബി ഭാഷയിൽ പുസ്തകരൂപത്തിലുള്ള താളുകളുടെ ശേഖരത്തെയാണ് **<nowiki/>'മുസ്ഹഫ്' (Mushaf)** (, ; plural )എന്ന് വിളിക്കുന്നത്. വിശുദ്ധ ഖുർആന്റെ എഴുതപ്പെട്ട പ്രതിയെ സൂചിപ്പിക്കാനാണ് ഈ പദം പ്രധാനമായും ഉപയോഗിക്കുന്നത്.Quran.

ഈ ചരിത്രപശ്ചാത്തലത്തെക്കുറിച്ചുള്ള കൂടുതൽ വിവരങ്ങൾ:

* **തുടക്കം:** മുഹമ്മദ് നബിയുടെ ജീവിതകാലത്തെ 23 വർഷങ്ങൾക്കിടയിലാണ് ഖുർആൻ അവതരിക്കപ്പെട്ടതെന്നാണ് മുസ്ലിങ്ങൾ വിശ്വസിക്കുന്നത്. അക്കാലത്ത് ഖുർആൻ വചനങ്ങൾ വിവിധ പേപ്പറുകളിലും തോലുകളിലുമായി രേഖപ്പെടുത്തിയിരുന്നു.
* **ക്രോഡീകരണം:** രണ്ടു പതിറ്റാണ്ടുകൾക്ക് ശേഷം, മൂന്നാം ഖലീഫയായ ഉസ്മാൻ ഇബ്നു അഫ്ഫാന്റെ (Uthman ibn Affan) ഭരണകാലത്ത് ഈ താളുകളെല്ലാം ഒരു വാല്യമായി ശേഖരിക്കുകയും ക്രമീകരിക്കുകയും ചെയ്തു.
* **അടിസ്ഥാനം:** ഇപ്രകാരം തയ്യാറാക്കപ്പെട്ട ശേഖരമാണ് ഇന്നുവരെയുള്ള ഖുർആന്റെ എല്ലാ ലിഖിത പ്രതികളുടെയും അടിസ്ഥാനം.

----**പ്രധാന വ്യത്യാസം:** 'ഖുർആൻ' എന്നത് ദൈവിക വെളിപാടിനെയും (വാമൊഴി) അത് ഉൾക്കൊള്ളുന്ന ആശയത്തെയുമാണ് സൂചിപ്പിക്കുന്നത്, എന്നാൽ 'മുസ്ഹഫ്' എന്നത് ആ വചനങ്ങൾ എഴുതപ്പെട്ട ഭൗതികമായ ഗ്രന്ഥത്തെയാണ് (പുസ്തകം) സൂചിപ്പിക്കുന്നത്. ഖലീഫ .   

അറബിയിൽ, അൽ-ഖുർആൻ എന്നാൽ 'പാരായണം' എന്നാണ് അർത്ഥമാക്കുന്നത്, ജിബ്‌രീൽ

മാലാഖ വഴി മുഹമ്മദ് അത് വായിച്ചതായി ഇസ്ലാം പറയുന്നു. മുഹമ്മദിന്റെ പാരായണങ്ങളും ഭൌതികവും ലിഖിതവുമായ ഖുർആനും തമ്മിൽ വേർതിരിച്ചറിയാൻ ഉദ്ദേശിച്ചുള്ളതാണ് *മുസ്ഹഫ്* എന്ന വാക്ക്. ഈ പദം ഖുർആനിൽ തന്നെ പ്രത്യക്ഷപ്പെടുന്നില്ലെങ്കിലും, അത് ഒരു കിതാബ് (കിതാബ്) അല്ലെങ്കിൽ പുസ്തകം അല്ലെങ്കിൽ രചനകൾ, യക്തുബുവിൽ (യക്ത്ബു) നിന്ന് അല്ലെങ്കിൽ പല വാക്യങ്ങളിലും എഴുതുന്നു.

ചില ഇസ്ലാമിക പണ്ഡിതന്മാർ പുസ്തകത്തിൽ അടങ്ങിയിരിക്കുന്ന എല്ലാ വെളിപ്പെടുത്തലുകളെയും സൂചിപ്പിക്കാൻ *മുസ്ഹഫ്* എന്ന പദം ഉപയോഗിക്കുന്നു, അതേസമയം മുഹമ്മദിന്റെ ജീവിതകാലത്ത് അദ്ദേഹത്തിന് വെളിപ്പെടുത്തിയ എല്ലാ വാക്യങ്ങളെയും പരാമർശിക്കാൻ അൽ-ഖുർആൻ ഉപയോഗിക്കുന്നു, അതിൽ നിന്ന് റദ്ദാക്കുകയും നീക്കം ചെയ്യുകയും ചെയ്തവ ഉൾപ്പെടെ. ഇക്കാരണത്താൽ, ഖുർആനിന്റെ സാധ്യമായ ഒരു പതിപ്പ് മാത്രമേയുള്ളൂവെന്നും എന്നാൽ മുസാഫഫിന്റെ ഒന്നിലധികം പതിപ്പുകൾ ഉണ്ടെന്നും ഈ പണ്ഡിതന്മാർ പറയുന്നു.

## ഇതും കാണുക

* ഡിജിറ്റൽ ഖുർആൻ
* മുഷാഫ് ഓഫ് അലി
* ഇബ്നു മസൂദിൻറെ ക്രമീകരണം
* ഉസ്മാൻ ഖുർആൻ

## പരാമർശങ്ങൾ

## ബാഹ്യ ലിങ്കുകൾ

വർഗ്ഗം:ഇസ്ലാമിക പദാവലി
വർഗ്ഗം:ഖുർആൻ
വർഗ്ഗം:അറബി വാക്കുകളും പ്രയോഗങ്ങളും
റിയോ ഡി ജനീറോ

സാവോ പോളോക്ക് പിന്നിലായി, ബ്രസീലിലെ ഏറ്റവും പ്രധാനപ്പെട്ട രണ്ടാമത്തെ നഗരമാണ് **റിയോ ഡി ജനീറോ**. *ജനുവരിയുടെ നദി* എന്നാണ് ഈ പോർച്ചുഗീസ് വാക്കിന്റെ അർത്ഥം. ബ്രസീലിലെ രണ്ടാമത്തെ വലിയ നഗരവുമാണിത്. റിയോ ഡി ജനീറോ സംസ്ഥാനത്തിന്റെ ആസ്ഥാനമാണ് ഈ നഗരം. ഏകദേശം രണ്ട് നൂറ്റാണ്ട് ഈ നഗരം ബ്രസീലിന്റെ തലസ്ഥാനമഅയിരുന്നു. പോർച്ചുഗലിന്റെ കോളനിയായി 1763 മുതൽ 1822 വരെയും, സ്വതന്ത്ര രാജ്യമായി 1822 മുതൽ 1960 വരെയും. 1808 മുതൽ 1821 വരെ പോർച്ചുഗീസ് സാമ്രാജ്യത്തിന്റെ അനൗദ്യോഗിക തലസ്ഥാനമായിരുന്നു ഇത്. **റിയോ** എന്ന ചുരുക്കപ്പേരിലാണ് സാധാരണ അറിയപ്പെടുന്നത്. *Cidade Maravilhosa* ("ആശ്ചര്യജനകമായ നഗരം" എന്നർത്ഥം) എന്നും ഈ നഗരത്തിന് വിളിപ്പേരുണ്ട്.

രണ്ടു നൂറ്റാണ്ടുകളോളം, പോർച്ചുഗീസ് കോളനിയായിരുന്ന കാലത്ത് ബ്രസീലിന്റെ തലസ്ഥാനമായിരുന്നു റിയോ ഡി ജനീറോ. പുതിയ ഏഴ് ലോകമഹാദ്ഭുദങ്ങളിൽ ഒന്നായ രക്ഷകനായ ക്രിസ്തു (ക്രിസ്റ്റോ റെഡെന്റോർ) എന്ന പ്രതിമ റിയോ ഡി ജനീറോയിലെ കൊർകവഡോ മലയിലാണ് സ്ഥിതി ചെയ്യുന്നത്. 2012 ജൂലൈ 1-ന് റഷ്യയിലെ സെൻറ്പീറ്റേഴ്‌സ് ബർഗിൽ ചേർന്ന ലോകപൈതൃകസമിതിയിൽ ഉണ്ടായ തീരുമാനത്തിൽ നഗരത്തെ ലോകപൈതൃക പട്ടികയിൽ ഉൾപ്പെടുത്തി

## പ്രത്യേകതകൾ
2014 ലെ ലോകകപ്പ് ഫുട്‌ബോൾ ഇവിടെയാണ് നടന്നത്. 2016 ലെ വേനൽക്കാല ഒളിമ്പിക്‌സ്  ഇവിടെയാണ് നടന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ബ്രസീലിലെ പട്ടണങ്ങൾ
വർഗ്ഗം:തെക്കേ അമേരിക്കയിലെ നഗരങ്ങൾ
വർഗ്ഗം:യുനെസ്കോ ലോകപൈതൃകസ്ഥാനങ്ങൾ
ബെലീസ്

മെക്സിക്കോക്ക് സമീപത്തുള്ള ഒരു ചെറിയ രാജ്യമാണ്‌ **ബെലീസ്**. (Belize). മുൻപ് **ബ്രിട്ടീഷ് ഹോണ്ടുറാസ്** എന്നറിയപ്പെട്ടിരുന്ന രാജ്യമാണിത്. 1981-ൽ ബ്രിട്ടനിൽ നിന്ന് സ്വതന്ത്രമായി. ബ്രിട്ടന്‌ അമേരിക്കയിലുണ്ടായിരുന്ന അവസാനത്തെ അവകാശഭൂമിയായിരുന്നു ഇത്. ബെലീസ് നഗരമാണ്‌ തലസ്ഥാനം. രാജ്യത്തെ ജനസംഖ്യാ വളർച്ചാ നിരക്ക് പ്രതിവർഷം 1.87% ആണ്. ജനസംഖ്യാ ഈ മേഖലയിൽ രണ്ടാമതും പടിഞ്ഞാറൻ അർദ്ധഗോളത്തിൽ ഏറ്റവും ഉയർന്നതുമാണ്.

## കുറിപ്പുകൾ

## അവലംബം

## പുറംകണ്ണികൾ

* Government of Belize  – Official governmental site
* 
* Profile at U.S. Department of State
* Belize National Emergency Management Organization – Official governmental site
* Belize Wildlife Conservation Network – Belize Wildlife Conservation Network
* CATHALAC – Water Center for the Humid Tropics of Latin America and the Caribbean
* LANIC Belize page
* 
* Belize at *UCB Libraries GovPubs*
* 
* Belize from the BBC News
* Key Development Forecasts for Belize from International Futures
* Hydromet.gov.bz – Official website of the Belize National Meteorological Service

വർഗ്ഗം:വടക്കേ അമേരിക്കൻ രാജ്യങ്ങൾ
വർഗ്ഗം:ബെലീസ്
വർഗ്ഗം:ബ്രിട്ടീഷ് കോളനിയായിരുന്ന രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
അഗണിതം

ചിറ്റൂർ നല്ലേപ്പള്ളി സുബ്രഹ്മണ്യ ശാസ്ത്രികൾ 1866-ൽ എഴുതിയതെന്ന് കരുതപ്പെടുന്ന ജ്യോതിശ്ശാസ്ത്ര ഗ്രന്ഥമാണ്‌ **അഗണിതം**. **അങ്കഗണിതമെന്നാണ്** ഗ്രന്ഥത്തിൻറെ പേര് എന്നും പറയപ്പെടുന്നുണ്ട്. *അഗണിതം, അങ്കഗണിതം* എന്നീ രണ്ടുഗ്രന്ഥങ്ങളുണ്ടോ എന്നതും വിവാദവിഷയം ആണ്. ഖഗോളങ്ങളുടെ ഗതിവിഗതികൾ മനസ്സിലാക്കാൻ കഴിയുന്ന ഗണിതക്രമം അടങ്ങിയിരിക്കുന്ന ഈ കൃതി ജ്യോതിഷികൾക്ക് വളരെയെറെ ഉപകാരപ്രദമാണ്‌. ജ്യോതിഷികൾക്ക് കവടിനിരത്തി 'പ്രശ്നം' വച്ച് കണക്കുകൂട്ടി ഗ്രഹനില കണ്ടുപിടിക്കുന്നതിന്‌ ഈ ഗ്രന്ഥം ഏറെ സഹായകരമാണ്‌. അതുകൂടതെതന്നെ സൂര്യ, ചന്ദ്രാദി ജ്യോതിസ്സുകളുടെ 1000 വർഷത്തെ നില കണക്കാക്കാൻ ഈഗ്രന്ഥം കൊണ്ട് കഴിയുന്നതാണ്.

## അവലംബം



വിഭാഗം:ജ്യോതിശാസ്ത്രഗ്രന്ഥങ്ങൾ
നൗറു

ലോകത്തിലെ ഏറ്റവും ചെറിയ റിപ്പബ്ലിക്കാണ്‌ **നൗറു**. ഔദ്യോഗിക നാമം റിപ്പബ്ലിക് ഓഫ് നൗറു. പശ്ചിമ-മധ്യ ശാന്തസമുദ്രത്തിലാണ്‌ ഇത് സ്ഥിതി ചെയ്യുന്നത്. ഒന്നാം ലോകമഹായുദ്ധത്തിനുശേഷം 1968 വരെ  ഓസ്ട്രേലിയ, ന്യൂസിലാൻഡ്, ബ്രിട്ടൻ എന്നീ രാജ്യങ്ങളുടെ സം‌യുക്തഭരണമായിരുന്നു. 1968-ൽ സ്വതന്ത്രമായി. കുടിവെള്ളം ഇറക്കുമതി ചെയ്യുന്ന ഒരു രാജ്യമാണിത്. ഫോസ്ഫേറ്റ് ഖനനമാണ്‌ പ്രധാന വരുമാനം.

## കാലാവസ്ഥ
## അവലംബം


വർഗ്ഗം:മുൻകാല ജർമ്മൻ കോളനികൾ
വർഗ്ഗം:ദ്വീപ് രാജ്യങ്ങൾ
വർഗ്ഗം:കോമൺവെൽത്ത് നേഷൻസിലെ അംഗങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
മുഹമ്മദ് ഇഖ്‌ബാൽ

ബ്രിട്ടീഷ് ഇന്ത്യയിൽ ജീവിച്ചിരുന്ന പ്രശസ്തനായ ഉർദു-പേർഷ്യൻ സൂഫി കവിയും ഇസ്ലാമികചിന്തകനും രാഷ്ട്രീയനേതാവുമായിരുന്നു **അല്ലാമ മുഹമ്മദ് ഇഖ്ബാൽ** (ഉർദു: محمد اقبال). 
(1877 നവംബർ 9 - 1938 ഏപ്രിൽ 21). ഇദ്ദേഹം ഉർദുവിൽ രചിച്ച "സാരെ ജഹാൻ സെ അച്ഛാ" ഇന്ത്യയിൽ ഇന്നും പ്രശസ്തമായ ഒരു ദേശഭക്തിഗാനമാണ്.

## ജീവിതരേഖ
1877 നവംബർ 9-ന് ബ്രിട്ടീഷ് ഇന്ത്യയിലെ സിയാൽകോട്ടിൽ ജനനം. നാഥു എന്നറിയപ്പെട്ടിരുന്ന ശൈഖ് നൂർ മുഹമ്മദാണ് പിതാവ്. മാതാവ് ഇമാം ബീബി. നൂർ മുഹമ്മദ് മതഭക്തനും കുലീനനും ബുദ്ധിമാനുമായിരുന്നു. ഔപചാരിക വിദ്യാഭ്യാസമൊന്നും നേടിയിട്ടില്ലാത്ത അദ്ദേഹം 'ഖാദിരിയ്യ ത്വരീഖത്തിലെ' (ഒരു സൂഫി മഠം) ശൈഖ് (പണ്ഡിതശ്രേഷ്ഠൻ) ആയിരുന്നു.*നിരക്ഷരനായ തത്ത്വജ്ഞാനി* എന്നാണ് അദ്ദേഹത്തെ വിശേഷിപ്പിച്ചിരുന്നത്. മാതാവും മതഭക്തയായിരുന്നു. രണ്ട് ആൺ മക്കളും നാല് പെൺ മക്കളുമായിരുന്നു ശൈഖ് നൂർ മുഹമ്മദിനും ഇമാം ബീബിക്കുമുണ്ടായിരുന്നത്.

### വിദ്യാഭ്യാസം
സൂഫി ഗൃഹാന്തരീക്ഷം പകർന്നേകിയ ശിക്ഷണം തന്നെയയിരുന്നു ഇക്ബാലിന്റെ വിദ്യാഭ്യാസത്തിന്റെ ആദ്യഘട്ടം. പിന്നീട് ഗുലാം ഹസന്റെ മദ്രസയിൽ ഖുർ ആൻ പഠനത്തിന് ചേർന്നു. തുടർന്ന് സയ്യിദ് മീർ ഹസൻ ശായുടെ മക്തബിൽ അറബി, പേർഷ്യൻ ഭാഷകളുടെ പ്രാഥമിക പഠനമാരംഭിച്ചു. മക്തബിലെ മൂന്ന് വർഷത്തെ പഠനത്തിന് ശേഷം ഇക്ബാൽ സ്കോച് മിഷന്റെ സ്കൂളിൽ പ്രവേശിച്ചു. 1893-ൽ മെഡൽ നേടി ഹൈസ്കൂൾ പാസ്സായി. തുടർന്ന് ലാഹോറിലെ ഗവണ്മെന്റ് കോളേജിൽ ബി.എ ക്ക് ചേർന്നു. ബി.എ ക്ക് ശേഷം അവിടെനിന്നുതന്നെ 1899-ൽ എം.എ. ഫിലോസഫി നേടി. തുടർന്ന് ലാഹോറിലെ ഓറിയന്റൽ കോളേജിൽ അറബി റീഡറായി അദ്ധ്യാപനം ആരംഭിച്ചു. 1901ൽ ലാഹോറിലെ ഗവണ്മെന്റ് കോളേജിൽ താൽക്കാലികമായി ഇംഗ്ലിഷ് അദ്ധ്യാപകനായി. 1905ൽ ലണ്ടനിൽ കേംബ്രിഡ്ജിലെ ട്രിനിറ്റി കോളേജിൽ ചേർന്നു. ജർമനിയിലെ മ്യൂണിച്ച് യൂണിവേഴ്സിറ്റിയിൽ നിന്നും 1907-ൽ പി.എച്ച്.ഡിയും നേടി.

### കുടുംബജീവിതം

പതിനാറാമത്തെ വയസ്സിൽ ഇക്ബാലിന്റെ ആദ്യവിവാഹം നടന്നു. ഖാൻ ബഹാദൂർ ഡോ. അത്താമുഹമ്മദ് ഖാന്റെ മകൾ കരീം ബീബി ആയിരുന്നു വധു. എന്നാൽ ഈ ദാമ്പത്യം തൃപ്തികരമായിരുന്നില്ല. അവരിൽ ഇക്ബാലിന് രണ്ട് മക്കളുണ്ടായിരുന്നു. ആഫ്ത്താബ് ഇക്ബാലും മിറാജ് ബീഗവും. മകൾ ഒൻപതാം വയസ്സിൽ മരണമടഞ്ഞു. 1910ൽ ഒരു കാശ്മീരി കുടുംബത്തിലെ സർദാർ ബീഗവൂമായി രണ്ടാം വിവാഹം നടന്നു. എന്നാൽ ഈ വിവാഹവും പരാജയമായിരുന്നു. 1913-ൽ മുക്ത്താർ ബീഗവുമായുള്ള വിവാഹം നടന്നു. എന്നാൽ ഇക്ബാൽ തന്റെ മറ്റു പത്നിമാരേയും വിളിച്ച് ഒരു വീട്ടിൽ താമസിച്ചു.

### രചനകൾ
* ബാൽ-ഇ-ജിബ്രീൽ
* അസ്രാർ - ഒ- റമൂസ്
* പയഗാം - ഇ - മഷ്‌‌രിക്
* സബൂർ - ഇ-അജം
* ജാവേദ് നാമ
* തജ്ദീദ് - ഇ- ഫിക്രിയാത് - ഇ-ഇസ്ലാം
* ദീവാൻ - ഇ- മുഹമ്മദ് ഇക്ബാൽ
* ഹംദർദി -ബുൾബുൾ -പക്ഷിയുടെ -കഥ 
[175px|thumb|left|ലാഹോറിലെ [ബാദ്ശാഹി മോസ്ക്|ബാദ്ശാഹി മോസ്കിന്റെ കവാടത്തിൽ സ്ഥിതിചെയ്യുന്ന മുഹമ്മദ് ഇഖ്ബാലിന്റെ ശവകുടീരം]]

### മരണം
1934ൽ ഇക്ബാൽ രോഗബാധിതനായി 1938ൽ ഏപ്രിൽ 21നു കാലത്ത് 5 മണിക്ക് അദ്ദേഹം നിര്യാതനായി. ലാഹോറിലെ ബാദ്ശാഹി മസ്ജിദിനു സമീപം അദ്ദേഹത്തെ കബറടക്കി.

## പുറത്തേക്കുള്ള കണ്ണികൾ
* പാകിസ്താനിലെ ഇക്ബാൽ അക്കാദമിയുടെ ഔദ്യോഗിക വെബ്സൈറ്റ് 
* ബാൽ-ഇ-ജിബ്രീൽ 

വർഗ്ഗം:ഉർദു കവികൾ
വർഗ്ഗം:ഇസ്ലാമികതത്ത്വചിന്തകർ
വർഗ്ഗം:സൂഫി കവികൾ
മുണ്ട്

ലഘുചിത്രം

ദക്ഷിണേന്ത്യക്കാരായ പുരുഷന്മാരുടെ ഒരു പ്രധാന വേഷമാണ് **മുണ്ട്**. തമിഴിൽ ഇതിന്‌ വേഷ്ടി എന്നാണ്‌ പറയുന്നത്. പ്രാചീന കാലം മുതൽ കേരളത്തിൽ മുണ്ട് ഉപയോഗിച്ചു വരുന്നു. മുണ്ട് വേഷമായി സ്വീകരിച്ചവർ പുരുഷന്മാരിൽ 75%-ലേറെയാണ്. വലിയ ഒരു കഷ്ണം തുണിയാണ് മുണ്ട്.ഏതാണ്ട് 1.8 മീറ്റർ നീളവും ഒരു മീറ്ററിലധികം വീതിയുമാണു ഇതിനുണ്ടാവുക. പല തരത്തിലും മുണ്ട് ഉടുക്കാവുന്നതാണ്. ആദ്യകാലങ്ങളിൽ മുണ്ട് തറ്റുടുക്കുകയാണ് ചെയ്തിരുന്നത്. എന്നാൽ പിന്നീട് അതിന് പല മാറ്റങ്ങളും സംഭവിച്ചു. ഇന്ന് സാധാരണയായി മുണ്ട് അരയിൽ ചുറ്റുകയാണ് ചെയ്യാറ്. കേരളത്തിൽ പ്രധാനവേഷം മുട്ടോളം വരുന്ന മുണ്ടായിരുന്നു എങ്കിലും യൂറോപ്യന്മാരുടെ ആഗമനശേഷവും തീണ്ടൽ തുടങ്ങിയ അനാചാരങ്ങൾ നിലച്ചതിനുശേഷവും അവർണ്ണരായവരും കണങ്കാലോളം നീളമുള്ള മുണ്ട് ഉടുത്തുതുടങ്ങി. നിറങ്ങൾ പിടിപ്പിച്ച മുണ്ട് കൈലി അഥവാ [ലുങ്കി

== പലതരം മുണ്ടുകൾ ==
*കൈലിമുണ്ട്
*കസവുമുണ്ട്
*പോളിയെസ്റ്റർമുണ്ട്
*ഖദർമുണ്ട്
*കാവിമുണ്ട്
*ഇരട്ട വേഷ്ടി (ഡബിൾ മുണ്ട്)
*മുണ്ടും നേരിയതും



 

[വർഗ്ഗം:വസ്ത്രധാരണം

## ഇതും കാണുക
*:en:Dhoti
*:en:Veshti
*ലുങ്കി
ഓസ്മിയം

അണുസംഖ്യ 76 ആയ മൂലകമാണ് **ഓസ്മിയം**. **Os** ആണ് ആവർത്തനപ്പട്ടികയിലെ ഇതിന്റെ പ്രതീകം. കടുപ്പമേറിയതും മർദ്ദം പ്രയോഗിച്ചാൽ പൊട്ടലുണ്ടാകുന്നതുമായ ഒരു ലോഹമാണിത്. നീലകലർന്ന ചാരനിറമോ നീലകലർന്ന കറുപ്പ് നിറമോ ഉള്ള ഈ ലോഹം പ്ലാറ്റിനം കുടുംബത്തിൽ ഉൾപ്പെട്ട ഒരു സംക്രമണ ലോഹമാണ്. പ്രകൃത്യാ ഉള്ള മൂലകങ്ങളിൽ ഏറ്റവും സാന്ദ്രതയുള്ളതാണ് ഓസ്മിയം. ഓസ്മിയത്തെ പ്ലാറ്റിനം, ഇറിഡിയം എന്നിവയോടും മറ്റ് പ്ലാറ്റിനം ഗ്രൂപ്പ് മൂലകങ്ങളോടും ചേർത്ത് ലോഹസങ്കരങ്ങൾ നിർമ്മിക്കുന്നു. പ്ലാറ്റിനം അയിരിൽ സങ്കരമായാണ് ഓസ്മിയം പ്രകൃതിയിൽ കാണപ്പെടുന്നത്. ഓസ്മിയം ലോഹസങ്കരങ്ങൾ ഫൗണ്ടൻ പേന, വൈദ്യുത കണക്ടർ ഉയർന്ന ഈടും കാഠിന്യവും ആവശ്യമായ മറ്റ് ഉപകരണങ്ങൾ എന്നിവയിൽ ഉപയോഗിക്കുന്നു.

## ശ്രദ്ധേയമായ സ്വഭാവസവിശേഷതകൾ
ലോഹരൂപത്തിലുള്ള ഓസ്മിയം സാന്ദ്രതയേറിയതും നീലകലർന്ന വെള്ള നിറമുള്ളതും മർദ്ദം പ്രയോഗിച്ചാൽ പൊട്ടുന്നതും ഉയർന്ന താപനിലയിൽ പോലും തിളക്കമുള്ളതുമാണ്. വളരെ ഉയർന്ന സാന്ദ്രതയാണിതിന്. ഒരു ഫുട്ബോളിന്റെ വലിപ്പമുള്ള ഓസ്മിയത്തിന്റെ കഷ്ണം ഒരു മനുഷ്യന് ഉയർത്താവുന്നതിലും ഭാരമുള്ളതാണ്. ഈ ലോഹത്തിന്റെ നിർമ്മാണം വളരെ പ്രയാസമേറിയ ഒരു കാര്യമാണ്. എന്നാൽ പൊടി രൂപത്തിലുള്ള ഓസ്മിയത്തിന്റെ നിർമ്മാണം എളുപ്പമാണ്. എന്നാൽ പൊടിച്ച ഓസ്മിയം വായുവുമായി സമ്പർക്കത്തിൽ വന്നാൽ ഓസ്മിയം ടെട്രോക്സൈഡ് (OsO4) ഉണ്ടാകുന്നു.

വർഗ്ഗം:മൂലകങ്ങൾ
വർഗ്ഗം:സംക്രമണ ലോഹങ്ങൾ
വർഗ്ഗം:ഉൽകൃഷ്ടലോഹങ്ങൾ
വർഗ്ഗം:വിലപിടിപ്പുള്ള ലോഹങ്ങൾ
ഹരിതോർജ്ജം

[thumb|200px|right|ഇഗ്ലണ്ടിൽ റീഡിങ്ങിലെ ഗ്രീൻപാർക്കിലുള്ള [കാറ്റാടിയന്ത്രം, ഇത് ഏകദേശം 1000 വീടുകൾക്ക് വേണ്ടിയുള്ള വൈദ്യുതി ഉല്പാദിപ്പിക്കുന്നു]]
പാരമ്പര്യേതവും, പ്രകൃതിജന്യവും, പരിസ്ഥിതി അനുകൂലവും വീണ്ടും ഉപയോഗിക്കൻ പറ്റുന്നതുമായ ഊർജസ്രോതസ്സുകളിൽ നിന്നുള്ള ഊർജ്ജത്തെയാണ് **ഹരിതോർജ്ജം**(ഇംഗ്ലീഷ്: Green Energy) എന്ന് പറയുന്നത്. സൗരോർജം, കാറ്റിൽ നിന്നുള്ള ഊർജ്ജം എന്നിവ ഹരിതോർജ്ജത്തിനു ഉദാഹരണങ്ങളാണ്‌

## സ്രോതസ്സുകൾ
*സൗരോർജം
*കാറ്റ്
*തിരമാലകൾ
*ചെറുകിട ജലവൈദ്യുത പദ്ധതികൾ
## അവലംബം


വിഭാഗം:ഊർജ്ജം
ഉബുണ്ടു (തത്ത്വചിന്ത)

[thumb|300px|[നെൽസൺ മണ്ടേല ഉബുണ്ടു തത്ത്വചിന്തയെപ്പറ്റി വിവരിക്കുന്നു]]

ജനങ്ങൾ തമ്മിലുള്ള പരസ്പര ബന്ധങ്ങളിലും, പരസ്പര ബഹുമാനത്തിലും, നിസ്സ്വാർത്ഥതയിലും അധിഷ്ഠിതമായ ഒരു തത്ത്വചിന്താ ശാഖയാണ്‌ **ഉബുണ്ടു** (ഇംഗ്ലീഷ്:Ubuntu, IPA:ùbúntú). ദക്ഷിണാഫ്രിക്കയിലെ ബണ്ടു ഭാഷകൾ സംസാരിക്കുന്ന ജനവിഭാഗങ്ങളുടെ സംസ്കാരത്തിൽ വേരൂന്നിയ ഈ സങ്കല്പം ഒരു ആഫ്രിക്കൻ ചിന്താസരണിയാണ്.

## വിശദീകരണം

തെക്കൻ ആഫ്രിക്കയിലെ ഡെസ്മണ്ട് ടുട്ടു മെത്രാപ്പോലീത്താ ഉബുണ്ടുവിന് സാമാന്യം വിപുലമായ ഒരു വ്യാഖ്യാനം ഇങ്ങനെ നൽകിയിട്ടുണ്ട്:

ഈ ആശയം തന്നെ അദ്ദേഹം പിന്നീട് ഇങ്ങനെ വിശദീകരിച്ചു:

വ്യക്തിയെഅയാളുടെ സാമൂഹ്യബന്ധങ്ങളുടെ പശ്ചാത്തലത്തിൽ നിർവചിക്കുന്ന ഉബുണ്ടുവിന് മതപരമായ മാനങ്ങളുണ്ട്.  സുലു ഭാഷയിലെ "**ഉമുണ്ടു-ൻഗുമുണ്ടു-ൻഗബണ്ടു**" '(umuntu ngumuntu ngabantu') എന്ന ഉബുണ്ടു സൂത്രവാക്യത്തിന്, "വ്യക്തി വ്യക്തിയായിരിക്കുന്നത് മറ്റുള്ളവരിലൂടെയാണ്" എന്നാണർത്ഥം.  ആഫ്രിക്കൻ പശ്ചാത്തലത്തിൽ ഈ ആശയത്തിന്റെ പ്രസക്തി വ്യക്തിയുടെ ഭൗതികജീവിതത്തേയും കടന്നുപോകുന്നു.  ഉബുണ്ടു ആയിരിക്കുന്നവൻ സമൂഹത്തോട് ഒന്നായിത്തീർന്ന്, ആരാധധ അർഹിക്കുന്ന പൂർവികനായി പരിണമിക്കുന്നുവെന്നാണ് അതിന്റെ ധ്വനി. ജീവിതകാലത്ത് ഉബുണ്ടുവിന്റെ തത്ത്വങ്ങൾ പിന്തുടർന്നയാൾ മരണാനന്തരം ജീവിച്ചിരിക്കുന്നവരുടെ ഭാഗമായിത്തീരുന്നു.

## ഉബുണ്ടു ആഫ്രിക്കയിൽ

ഉബുണ്ടു,  ദക്ഷിണാഫ്രിക്കൻ രാഷ്ട്രത്തിന്റെ സ്ഥാപകതത്ത്വങ്ങളിൽ ഒന്നും ആഫ്രിക്കൻ നവോത്ഥാനമെന്ന ആശയവുമായി ബന്ധപ്പെട്ടതുമാണ്.  ആഫ്രിക്കയിൽ ഈ ആശയത്തിന് വ്യാപകമായ പ്രചാരമുണ്ട്. 

ഇംഗ്ലീഷ് കഴിഞ്ഞാൽ സിംബാബ്‌വെയിൽ ഏറ്റവുമേറെ ആളുകൾ സംസാരിക്കുന്ന ഷോനാ ഭാഷയിൽ ഉബുണ്ടുവിന് സമാനമായ പദം ഉൻഹു ആണ്.   ഈ ആശയത്തിന് സിംബാബ്‌വെയിലും മറ്റ് ആഫ്രിക്കൻ സംസ്കാരങ്ങളിൽ കല്പിക്കപ്പെടുന്ന അർത്ഥം തന്നെയാണുള്ളത്. ഉബുണ്ടുവിനെ സംബന്ധിച്ച സുലു സൂത്രവാക്യത്തെ അനുസ്മരിപ്പിക്കുന്ന ഒരു ചൊല്ല്, ഷോനാ ഭാഷയിലുമുണ്ട്. 

റുവാണ്ട, ബറുണ്ടി എന്നീ രാജ്യങ്ങളിലെ സംസാരഭാഷകളായ കിന്യാര്വണ്ട, കിരുണ്ടി ഭാഷകളിൽ ഉബുണ്ടുവിനർത്ഥം മനുഷ്യന്റെ ഔദാര്യം, മനുഷ്യത്വം എന്നൊക്കെയാണ്.   ഈ രാജ്യങ്ങളിൽ മറ്റുള്ളവരോടു നടത്തുന്ന അഭ്യർത്ഥനകളിൽ "ഗിരാ ഉബുണ്ടു" എന്നു ചേർക്കുക സാധാരണമാണ്.  "പരിഗണനയും മനുഷ്യത്വവും കാണിക്കൂ" എന്നാണ് അതിനർത്ഥം.

ഉഗാണ്ട, താൻസാനിയ എന്നിവിടങ്ങളിലെ സംസാരഭാഷകളിലും ഉബുണ്ടുവിനോട് സാമ്യമുള്ള പദങ്ങൾ അതിന് സമമായ അർത്ഥത്തിൽ പ്രയോഗത്തിലുണ്ട്. ‍

## "ഉബുണ്ടു നയതന്ത്രം"

ലോകപങ്കാളിത്തത്തിലേക്കുള്ള അമേരിക്കൻ വിദേശകാര്യവകുപ്പിന്റെ പ്രത്യേക പ്രതിനിധിയായി നിയമിക്കപ്പെട്ട എലിസബത്ത് ബാഗ്ലി, 2009 ജൂൺ 18-ന്  തന്റെ സത്യപ്രതിജ്ഞാവേളയിൽ നടത്തിയ പ്രഭാഷണത്തിൽ ഉബുണ്ടുവിനെ അമേരിക്കൻ വിദേശനയത്തിന്റെ പശ്ചാത്തലത്തിൽ പരാമർശിച്ചു.  ലോകത്തെ അതിന്റെ ഇന്നത്തെ അവസ്ഥയിൽ നിന്ന് നാം ആഗ്രഹിക്കുന്ന സ്ഥിതിയിലേയ്ക്ക് ഉയർത്താനുള്ള ശ്രമത്തിൽ, രാജനീതിയിലെ കാലഹരണപ്പെട്ട സങ്കല്പങ്ങളെ ഉപേക്ഷിച്ച്  എല്ലാവരേയും പങ്കാളികളായി കാണുന്ന "ഉബുണ്ടു നയതന്ത്രം" സ്വീകരിക്കണമെന്ന് അവർ ആവശ്യപ്പെട്ടു.

## അവലംബം


വർഗ്ഗം:തത്ത്വശാസ്ത്രം
മേയ് 19

ഗ്രിഗോറിയൻ കലണ്ടർ പ്രകാരം മേയ്‌ 19 വർഷത്തിലെ 139 (അധിവർഷത്തിൽ 140)-ാം ദിനമാണ്

## ചരിത്രസംഭവങ്ങൾ

* 1649 - ഇംഗ്ലണ്ടിനെ കോമൺ‌വെൽത്തായി പ്രഖ്യാപിക്കുന്ന ആക്ട് ലോംഗ് പാർലമെന്റ് പാസാക്കുന്നു. അടുത്ത പതിനൊന്നു വർഷത്തേക്ക് ഇംഗ്ലണ്ട് ഒരു റിപ്പബ്ലിക് ആയി നിലകൊള്ളുന്നു.
* 1848 - മെക്സിക്കൻ-അമേരിക്കൻ യുദ്ധം: യുദ്ധം അവസാനിപ്പിച്ചുകൊണ്ട് മെക്സിക്കോ ഗ്വാഡലൂപ്പെ ഹിഡാൽഗോ ഉടമ്പടി അംഗീകരിക്കുന്നു. കാലിഫോർണിയ, നെവാദ, യൂറ്റാ, നിലവിൽ മറ്റു അഞ്ച് അമേരിക്കൻ സംസ്ഥാനങ്ങളിൽ ഉൾപ്പെട്ട പ്രദേശങ്ങൾ എന്നിവ മെക്സിക്കോ അമേരിക്കയ്ക്ക് 15 ദശലക്ഷം അമേരിക്കൻ ഡോളറിനു അടിയറവയ്ക്കുന്നു.
* 2009 - എൽ.റ്റി.റ്റി.ഇ.യുടെ സ്ഥാപകനും, തലവനുമായിരുന്ന വേലുപ്പിള്ള പ്രഭാകരനെ വധിച്ചെന്ന് ശ്രീലങ്കൻ കരസേന വെളിവാക്കി.


## ജനനം
* 1890 - വിയറ്റ്നാമീസ് നേതാവ് ഹോ ചി മിൻ (മ. 1969)

## മരണം
* 2004 - മുൻ കേരള മുഖ്യമന്ത്രി ഇ.കെ. നായനാർ
* 2008 - വിജയ് തെണ്ടുൽക്കർ, ഇന്ത്യൻ തിരക്കഥാകൃത്ത്, (ജ. 1928)

## മറ്റു പ്രത്യേകതകൾ

വർഗ്ഗം:മേയ് 19
മേയ് 22

ഗ്രിഗോറിയൻ കലണ്ടർ പ്രകാരം മേയ്‌ 22 വർഷത്തിലെ 142 (അധിവർഷത്തിൽ 143)-ാം ദിനമാണ്

## ചരിത്രസംഭവങ്ങൾ

* ബി.സി. 334 - ഗ്രാണിക്കൂസ് യുദ്ധത്തിൽ അലക്സാണ്ടർ ചക്രവർത്തിയുടെ നേതൃത്തത്തിലുള്ള ഗ്രീക്ക് പട പേർഷ്യയിലെ ദാരിയൂസ് മൂന്നാമന്റെ സൈന്യത്തെ തോല്പ്പിക്കുന്നു.
* 1377 - ഗ്രിഗറി പത്താമൻ മാർപ്പാപ്പ ഇംഗ്ലീഷ് ദൈവശാസ്ത്രജ്ഞൻ ജോൺ വൈക്ലിഫിന്റെ പ്രബോധനങ്ങളെ നിരാകരിച്ചുകൊണ്ട് അഞ്ചു ചാക്രികലേഖനങ്ങൾ ഇറക്കുന്നു.
* 1762 - സ്വീഡനും പ്രഷ്യയും ഹാംബർഗ് ഉടമ്പടിയിൽ ഒപ്പുവയ്ക്കുന്നു.
* 1826 - ചാൾസ് ഡാർ‌വിനെയും വഹിച്ചുകൊണ്ട് എച്ച്.എം.എസ്. ബീഗിൾ പ്ലിമത്തിൽനിന്നു യാത്രയാകുന്നു.
* 1906 - ഇന്ന് ഒളിമ്പിക്സ് എന്ന പേരിൽ പ്രശസ്തമായ 1906ലെ വേനൽക്കാല ഒളിമ്പിക്സ് ആഥൻസിൽ ആരംഭിക്കുന്നു.
* 1906 - റൈറ്റ് സഹോദരന്മാർക്ക് *പറക്കും-യന്ത്രം* എന്ന ആശയത്തിന്‌ യു.എസ്. പേറ്റന്റ് നമ്പർ 821,393 പേറ്റന്റ് നൽകപ്പെടുന്നു.
* 1972 - സിലോൺ പുതിയ ഭരണഘടന സ്വീകരിച്ച് റിപ്പബ്ലിക് ആവുന്നു. ശ്രീലങ്ക എന്ന് പേരുമാറ്റുകയും കോമൺ‌വെൽത്തിൽ ചേരുകയും ചെയ്യുന്നു.
* 1990 - മൈക്രോസോഫ്റ്റ് വിൻഡോസ് 3.0 ഓപ്പറേറ്റിംഗ് സിസ്റ്റം പുറത്തിറക്കുന്നു.


## ജനനം
* 1813 - ജർമൻ ഓപ്പറ സംഗീത സം‌വിധായകൻ റിച്ചാർഡ് വാഗ്നർ
* 1972 - സെസിൽ ഡേ-ലൂയിസ്, ഐറിഷ് കവി (ജ. 1904)

## മരണം
* 337 - ശ്രേഷ്ഠനായ കോൺസ്റ്റന്റൈൻ, റോമൻ ചക്രവർത്തി (ജ. 272)
## മറ്റു പ്രത്യേകതകൾ
*ലോക ജൈവവൈവിധ്യദിനം

വർഗ്ഗം:മേയ് 22
വക്കം അബ്ദുൽ ഖാദർ

നിരൂപകനും ഗ്രന്ഥകാരനും സ്വതന്ത്രചിന്തകനുമായിരുന്നു **വക്കം അബ്ദുൽ ഖാദർ**. തൂലികാചിത്രങ്ങൾ, ജീയും ഭാഷാകവികളും, വിമർശനവും വിമർശകന്മാരും, വിചാരവേദി, സാഹിതീദർശനം, പുരോഗതിയും സാഹിത്യകലകളും, പ്രതിഭാശാലികൾ എന്നീ കൃതികൾ പ്രത്യേകമായ ശ്രദ്ധേയത അർഹിക്കുന്നു. മുഹമ്മദ് അബ്ദുർറഹ്മാൻ സാഹിബിന്റെ അൽ അമീനിലും പ്രഭാതം, മാപ്പിള റിവ്യൂ, ഭാരതചന്ദ്രിക, ദക്ഷിണഭാരതി എന്നീ പത്രങ്ങളിലും പ്രവർത്തിച്ചു. പ്രതിധ്വനി, സുബോധിനി, തൂലിക എന്നീ മാസികകൾ സ്വന്തമായി നടത്തി. സ്വദേശാഭിമാനി (പത്രം) പത്രത്തിന്റെ ചരിത്രവും അതു നിരോധിക്കാനിടയായ സാഹചര്യങ്ങളും പ്രമേയമാക്കി സ്വദേശാഭിമാനി എന്ന നാടകം ഇദ്ദേഹം രചിക്കുകയുണ്ടായി
.

## ജീവിത രേഖ
* 1912 ജനനം
* 1941 'മാപ്പിള റിവ്യൂ'വിന്റെ പത്രാധിപർ
* 1943 വിവാഹം
* 1945 തിരുവനന്തപുരത്ത്
* 1947 'വിമർശനവും വിമർശകന്മാരും'
* 1950 നവയുഗ സംസ്കാരസമിതി രൂപീകരിച്ചു
* 1958 സ്വദേശാഭിമാനി പത്രം തിരിച്ചുകിട്ടി
* 1976 മരണം

തിരുവനന്തപുരം ജില്ലയിൽ വക്കം എന്ന സ്ഥലത്ത് വക്കം അബ്ദുൽ ഖാദർ മൗലവിയുടെ പുത്രനായി 1912 മേയ് 2-ന് ജനിച്ചു. സ്വന്തം പരിശ്രമത്താൽ ഇംഗ്ലീഷ്, സംസ്കൃതം, തമിഴ്, ഉർദു, ഹിന്ദി, ജർമൻ എന്നീ ഭാഷകൾ പഠിച്ചു. മിസ്റ്റിസിസം തുടങ്ങിയ സാഹിത്യ പ്രസ്ഥാനങ്ങളെ അധികരിച്ച് ഗ്രന്ഥരചന നടത്തിയും തൂലികാചിത്രരചനയിൽ വിജയകരമായി ഏർപ്പെട്ടും മലയാളസാഹിത്യത്തിൽ ഒരു സ്ഥാനം കരസ്ഥമാക്കി. ഇരുപതോളം ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്. 
1910 സെപ്റ്റംബർ 26-ന് തിരുവിതാംകൂർ മഹാരാജാവ് കണ്ടുകെട്ടിയ സ്വദേശാഭിമാനി പ്രസ് കേരളത്തിലെ ആദ്യത്തെ കമ്യൂണിസ്റ്റ് ഭരണകാലത്ത് അവകാശികൾക്ക് തിരിച്ചുകൊടുത്തു. 1958 ജനുവരി 26-ന് മുഖ്യമന്ത്രി ഇ.എം.എസ്. നമ്പൂതിരിപ്പാടിൽനിന്ന് പ്രസ് ഏറ്റുവാങ്ങിയത് വക്കം അബ്ദുൽ ഖാദർ ആയിരുന്നു. ഈ പ്രസ് കുറച്ചു കാലം കൊല്ലം ലക്ഷ്മിനടയിൽ നടത്തിപ്പോന്നുവെങ്കിലും പിന്നീട് കടബാദ്ധ്യതമൂലം വിൽക്കുകയാണുണ്ടായത്.

## കുടുംബം
1943-ൽ വിവാഹം, പരവൂർ ആണ്ടൂപ്പാറയിലെ നഫീസാബീബിയായിരുന്നു ഭാര്യ, ആ നാട്ടിലെ മുസ്‌ലിം പെൺകുട്ടികൾക്കിടയിൽനിന്നും ആദ്യമായി ഹൈസ്കൂളിൽ പഠിച്ച പെൺകുട്ടിയായിരുന്നു അവർ. കെ.എസ്.ഇ.ബി. എൻജിനീയറായി വിരമിച്ച മൂത്തമകൻ സുഹൈർ ഇപ്പോൾ തിരുവനന്തപുരത്ത് വക്കം മൗലവി ഫൗണേ്ടഷന്റെ മാനേജിങ് ട്രസ്റ്റിയാണ്. ഇളയമകൻ ഹിഷാം മസ്കറ്റിലെ സുൽത്താൻ ഖാബൂസ് സർവകലാശാലയിൽ അധ്യാപകനാണ്.

## ഗ്രന്ഥങ്ങൾ
# തൂലികാചിത്രങ്ങൾ
# ജീ യും ഭാഷാകവികളും 
# വിമർശനവും വിമർശകന്മാരും 
# വിചാരവേദി 
# സാഹിതീദർശനം 
# പുരോഗതിയും സാഹിത്യകലകളും
# പ്രതിഭാശാലികൾ 

## മരണം
1976 ആഗസ്ത് 23-ന്  അബ്ദുൽ ഖാദർ അന്തരിച്ചു.

## അവലംബം

വർഗ്ഗം:ജീവചരിത്രം
വർഗ്ഗം:മലയാളസാഹിത്യനിരൂപകർ
വർഗ്ഗം:1976-ൽ മരിച്ചവർ
വർഗ്ഗം:1912-ൽ ജനിച്ചവർ
വർഗ്ഗം:മേയ് 2-ന് ജനിച്ചവർ
വർഗ്ഗം:ഓഗസ്റ്റ് 23-ന് മരിച്ചവർ
വർഗ്ഗം:കേരള എഴുത്തുകാർ - അപൂർണ്ണലേഖനങ്ങൾ
വർഗ്ഗം:കേരളത്തിലെ എഴുത്തുകാർ
വർഗ്ഗം:കേരളത്തിലെ പത്രപ്രവർത്തകർ
ഫ്ലോറൻസ്

ഇറ്റാലിയൻ പ്രദേശമായ ടസ്കാനിയുടേയും ഫ്ലോറൻസ് പ്രവിശ്യയുടേയും തലസ്ഥാന നഗരമാണ് **ഫ്ലോറൻസ്**. ടസ്കാനിയിലെ ഏറ്റവും ജനസംഖ്യയേറിയ നഗരമാണിത്. 364,779 ആണ് ഫ്ലോറൻസിലെ ജനസംഖ്യ.

1865 മുതൽ 1870 വരെ ഇറ്റലി രാജ്യത്തിന്റേയും തലസ്ഥാനമായിരുന്നു ഈ നഗരം. ആർണോ നദിയുടെ തീരത്താണ് നഗരം സ്ഥിതി ചെയ്യുന്നത്. മദ്ധ്യ കാലഘട്ടത്തിലും നവോത്ഥാന കാലഘട്ടത്തിലും വളരെ പ്രാധാനപ്പെട്ട ഒരു നഗരമായിരുന്നു ഇത്. ഇറ്റാലിയൻ നവോത്ഥാനത്തിന്റെ ജന്മസഥലമായി കണക്കാക്കുന്നത് ഫ്ലോറൻസിനേയാണ്. ഇവിടുത്തെ കലയും വാസ്തുകലയും പ്രശസ്തമാണ്. മിഡീവൽ കാലഘട്ടത്തിൽ യൂറോപ്പിലെ ഒരു പ്രധാന വ്യാപാര-ധനകാര്യ കേന്ദ്രമായിരുന്നു ഫ്ലോറൻസ്. വലരെ കാലത്തേക്ക് ഈ നഗരം ഭരിച്ചിരുന്നത് മെഡിചി കുടുംബമാണ്. മദ്ധ്യകാലഘട്ടത്തിലെ ഏഥൻസ് എന്നും ഈ നഗരം വിളിക്കപ്പെടുന്നു.

"ഹിസ്റ്റോറിക് സെന്റർ ഓഫ് ഫ്ലോറൻസസി"നെ 1982ൽ യുനെസ്കോ ലോക പൈതൃക കേന്ദ്രങ്ങളിലൊന്നായി പ്രഖ്യാപിച്ചു.

വർഗ്ഗം:ഇറ്റലിയിലെ നഗരങ്ങൾ
കേരള സർക്കാർ

ഇന്ത്യൻ സംസ്ഥാനമായ കേരളത്തിന്റെ ഭരണസമിതിയാണ് കേരള സർക്കാർ (ഇംഗ്ലീഷ്: ***<span lang="En" dir="ltr">Government of Kerala</span>***). ജനാധിപത്യപരമായി തിരഞ്ഞെടുക്കപ്പെട്ട സർക്കാരാണിത്.
ഭരണഘടനാപരമായി കേരള സംസ്ഥാനത്തിന്റെ കാര്യനിർവഹണ (Executive) വിഭാഗമാണ്‌ **കേരള സർക്കാർ**. ഇന്ത്യയുടെ രാഷ്ട്രപതി നിയമിക്കുന്ന ഗവർണറാണ് കേരള സർക്കാരിന്റെ ഭരണഘടനാപരമായ തലവൻ.  മുഖ്യമന്ത്രിയെയും മറ്റ് മന്ത്രിമാരെയും നിയമിക്കാനും നിയമസഭ പിരിച്ചുവിടാനും ഗവർണർക്ക് അധികാരമുണ്ട്. സംസ്ഥാന സർക്കാരിന്റെ ദൈനംദിന ഭരണത്തിന്റെ ഉത്തരവാദിത്തം മുഖ്യമന്ത്രിക്കാണ്.
കേരള സർക്കാരിന്റെ നിയമനിർമ്മാണ ശാഖയാണ് നിയമസഭ (*Legislature*).  കേരളത്തിലെ ജനങ്ങൾ തിരഞ്ഞെടുത്ത 140 അംഗങ്ങൾ ഇതിൽ ഉൾപ്പെടുന്നു.  നിയമങ്ങൾ പാസാക്കുന്നതിനും ബജറ്റ് അംഗീകരിക്കുന്നതിനുമായി വർഷത്തിലൊരിക്കൽ നിയമസഭ ചേരുന്നു. കേരള നിയമസഭയിലെ അംഗങ്ങൾ തിരഞ്ഞെടുക്കുന്ന മുഖ്യമന്ത്രിയും അദ്ദേഹത്തിന്റെ മന്ത്രിസഭയുമാണ് സംസ്ഥാനം ഭരിക്കുന്നത്. 

സർക്കാരിന്റെ വിവിധ വകുപ്പുകളുടെ ചുമതലയുള്ള മന്ത്രിമാരുടെ സമിതി (മന്ത്രിസഭ) മുഖ്യമന്ത്രിയെ ഭരണത്തിൽ സഹായിക്കുന്നു.  മന്ത്രിസഭയ്ക്കു് ആവശ്യമായ പിന്തുണ നൽകുന്നത് സെക്രട്ടറിയേറ്റിൽ നിന്നാണ്. കേരളത്തിന്റെ ഭരണസിരാകേന്ദ്രമായ സെക്രട്ടേറിയേറ്റിലാണ് മന്ത്രിമാരുടെയും വിവിധ വകുപ്പ് സെക്രട്ടറിമാരുടെയും കാര്യാലയം സ്ഥിതിചെയ്യുന്നത്. സെക്രട്ടേറിയറ്റ് പല വകുപ്പുകളായി വിഭജിക്കപ്പെട്ടിരിക്കുന്നു. മന്ത്രിമാരുടെ നേതൃത്വത്തിൽ വകുപ്പ് സെക്രട്ടറിമാരുടെ കീഴിൽ ആണ് വകുപ്പുകൾ പ്രവർത്തിക്കുന്നത്. സെക്രട്ടേറിയറ്റ് വകുപ്പുകൾ മിക്കവാറും കയ്യാളുന്നത് ഭരണഘടനാപരമായ അധികാരങ്ങളും നയപരമായ (policy) തീരുമാനങ്ങളുമാണ്. സെക്രട്ടേറിയറ്റിനു പുറത്തുള്ള ഫീൽഡ് വകുപ്പുകളുടെ ചുമതല മേൽപ്പറഞ്ഞ നയങ്ങളും തീരുമാനങ്ങളും നടപ്പിലാക്കലും ഏതെങ്കിലും പ്രത്യേക നിയമപ്രകാരമുള്ള ജോലികളുമാണ് (statutory functions).

സെക്രട്ടേറിയറ്റിൽ നിന്ന് വിഭിന്നമായി, എന്നാൽ സെക്രട്ടേറിയറ്റിലേതിനു ​ഏതാണ്ട് സമാനമായ നാമത്തിൽ പ്രവർത്തിക്കുന്ന അനുബന്ധ വകുപ്പുകൾ (ഫീൽഡ് വകുപ്പുകൾ/field departments) സാധാരണയായി ഡയറക്ടറേറ്റ്, കമ്മീഷണറേറ്റ് എന്നീ നാമങ്ങളിൽ അറിയപ്പെടുന്നു. സെക്രട്ടേറിയറ്റിലെ വകുപ്പും സെക്രട്ടേറിയറ്റിനു പുറത്തു പ്രവർത്തിക്കുന്ന വിഭാഗവും തമ്മിലുള്ള വ്യത്യാസം സാധാരണക്കാരനു പൊതുവേ അദൃശ്യമാണ്. 

ഭരണഘടന പ്രകാരം സർക്കാരിന്റെ എല്ലാ തീരുമാനങ്ങളും എടുക്കേണ്ടത് ഗവർണ്ണറോ അദ്ദേഹത്തിന്റെ നാമത്തിലോ ആയിരിക്കണം.

## നിലവിലെ മന്ത്രിസഭ

## വകുപ്പുകൾ

(അവലംബം: കേരളസംസ്ഥാന ബഡ്ജറ്റ് (2012-2013) അവതരണപ്രസംഗം)

## ഇതും കാണുക
കേരളത്തിലെ മുഖ്യമന്ത്രിമാരുടെ പട്ടിക

മൊറട്ടോറിയം

## പുറത്തേക്കുള്ള കണ്ണികൾ
*മുഖ്യമന്ത്രി
## അവലംബം
ചെന്നിത്തല

ആലപ്പുഴ ജില്ലയിൽ മാവേലിക്കരക്കടുത്ത് സ്ഥിതിചെയ്യുന്ന ഒരു കൊച്ചു ഗ്രാമമാണ് **ചെന്നിത്തല**. മാവേലിക്കരയിൽ നിന്നും പരുമല തിരുവല്ല റോഡിൽ 7 കി.മി. സഞ്ചരിച്ചാൽ ചെന്നിത്തലയിൽ എത്താം. ദേശീയപാതയിൽ ഹരിപ്പാട്ടുനിന്നും എകദേശം 7 കി.മി. ദൂരവും ചെന്നിത്തലക്കുണ്ട്. ഇവിടുത്തെ ജനങ്ങളുടെ പ്രധാന വരുമാന മാർഗ്ഗം നെൽകൃഷിയാണ്. എല്ലാ മതസ്ഥരുടെയും ആരാധനാലയങ്ങൾ ഇവിടെയുണ്ട്. അതിൽ പ്രധാനമായ ചെന്നിത്തല ശ്രീ മഹാദേവ ക്ഷേത്രം നൂറ്റാണ്ടുകളുടെ പഴക്കമുള്ളതാണ്. അതിനടുത്തായി തന്നെ ചെന്നിത്തല ഹോറേബ് പള്ളിയും സ്ഥിതിചെയ്യുന്നു. കേരള സംസ്ഥാന പ്രതിപക്ഷനേതാവും മുൻ ആഭ്യന്തരമന്ത്രിയുമായ രമേശ് ചെന്നിത്തല ഈ നാട്ടുകാരനാണ്.

## കഥകളി
കഥകളിക്കു പ്രാധാന്യം ഉള്ള പ്രദേശം ആയിരുന്നു ചെന്നിത്തല. ചെന്നിത്തല കൊച്ചുപിള്ള പണിക്കർ എന്ന പ്രശസ്തനായ കഥകളി ആചാര്യൻ കഥകളി കളരി നടത്തി വന്നിരുന്നു. മാങ്കുളം വിഷ്ണു നമ്പൂതിരി, ഹരിപ്പാട് രാമകൃഷ്ണ പിള്ള, ഓയൂർ കൊച്ചു ഗോവിന്ദപിള്ള, ചെന്നിത്തല ചെല്ലപ്പൻ പിള്ള, ചെന്നിത്തല രാഘവൻ പിള്ള എന്നീ കഥകളി കലാകാരന്മാരുടെ ഗുരുനാഥൻ കൊച്ചു പിള്ള പണിക്കർ ആയിരുന്നു. ചെല്ലപ്പൻപിള്ളയുടെ മരണ ശേഷം ശ്രീ.ചെന്നിത്തല ചെല്ലപ്പൻ പിള്ള സ്മാരക കല സാംസ്കാരിക സമിതി രൂപീകരിച്ചു നൃത്തം, സംഗീതം, ചെണ്ട എന്നിവ അവിടെ അഭ്യസിപ്പിക്കുന്നു. 

## ആരാധനാലയങ്ങൾ
ധാരാളം ക്ഷേത്രങ്ങൾ ചെന്നിത്തലയുടെ പ്രത്യേകതയാണ്. ചെന്നിത്തല തുപ്പെരുംതുറ മഹാദേവർ ക്ഷേത്രം, പുത്തുവിള ദേവീ ക്ഷേത്രം,കാരാഴ്മ ദേവി ക്ഷേത്രം, ഇറമ്പമൺ ക്ഷേത്രം, ചാലയിൽ ക്ഷേത്രം, അയ്യക്കശ്ശെരിൽ ക്ഷേത്രം, വലിയ മഠം ദേവി ക്ഷേത്രം  എന്നിവ ഇവിടുത്തെ പ്രധാന ക്ഷേത്രങ്ങൾ ആണ്. ചെന്നിത്തലയിലെ എല്ലാ ഭാഗത്തേക്കും പറയെടുപ്പിനെത്തുന്ന കാരഴ്മ ഭഗവതിക്ക് കാരഴ്മ ചന്തയിൽ ജാതിമത ഭേദമന്യേ നൽകുന്ന സ്വീകരണവും തുടർന്ന് ഓരോ കരയിലും നടക്കുന്ന അൻപൊലി മഹോത്സവങ്ങളും പ്രസിദ്ധമാണ്.

ചെന്നിത്തല വലിയപള്ളി (സെന്റ് ജോർജ്ജ് ഓർത്തഡോക്സ് പള്ളി), ചെന്നിത്തല കൊച്ചുപള്ളി (സെന്റ് ജോർജ്ജ് ഹോറേബ് യാക്കോബായ പള്ളി), സെന്റ് സെബാസ്റ്റ്യൻസ് ലത്തീൻ കാത്തോലിക്ക പള്ളി തുടങ്ങി നിരവധി ക്രൈസ്തവ ദേവാലയങ്ങളും അന്ത്യോഖ്യയിൽ നിന്ന് കേരളത്തിലെത്തിയതായി വിശ്വസിക്കപ്പെടുന്ന മാർ റാബാൻ എന്ന റമ്പാന്റെ കബറിടവും ചെന്നിത്തലയിലുണ്ട്.

## വിദ്യാലയങ്ങൾ
രണ്ട് ഹൈസ്കൂളുകളും, ഒരു നവോദയാ വിദ്യാലയവും എതാനും പ്രൈമറി വിദ്യാലയങ്ങളും ഇവിടെ സ്ഥിതി ചെയ്യുന്നു.

## അവലംബം
മേയ് 23

ഗ്രിഗോറിയൻ കലണ്ടർ പ്രകാരം **മേയ്‌ 23** വർഷത്തിലെ 143 (അധിവർഷത്തിൽ 144)-ാം ദിനമാണ്

## ചരിത്രസംഭവങ്ങൾ

* 1430 - ജൊവാൻ ഓഫ് ആർക്ക് ബുർഗുണ്ടിക്കാരുടെ പിടിയിലകപ്പെട്ടു.
* 1533 - ഇംഗ്ലണ്ടിലെ ഹെൻ‌റി എട്ടാമൻ രാജാവും അരാഗോണിലെ കാതറീനുമായുള്ള വിവാഹം അസാധുവായി പ്രഖ്യാപിക്കപ്പെട്ടു.
* 1568 - നെതർലൻഡ്സ് സ്പെയിനിൽനിന്ന് സ്വാതന്ത്ര്യം പ്രഖ്യാപിച്ചു.
* 1915 - ഒന്നാം ലോകമഹായുദ്ധം: ഇറ്റലി സഖ്യകക്ഷികളോട് ചേർന്ന് ഓസ്ട്രിയ-ഹംഗറിക്കെതിരേ യുദ്ധം പ്രഖ്യാപിക്കുന്നു.
* 1929 - സംസാരിക്കുന്ന ആദ്യ മിക്കി മൗസ് ചിത്രം, *The Karnival Kid*, പുറത്തിറങ്ങി.

## ജനനം

*1707 &ndash; കാൾ ലിനേയസ്, സ്വീഡിഷ് സസ്യശാസ്ത്രജ്ഞൻ (മരണം. 1778)
*1908 &ndash; ജോൺ ബാർഡീൻ, അമേരിക്കൻ ശാസ്ത്രജ്ഞൻ (മരണം. 1991)
*1945 &ndash; പി. പത്മരാജൻ, ഇന്ത്യൻ ചലച്ചിത്ര സംവിധായകൻ (മരണം. 1991)
*1951 &ndash; അനാറ്റോളി കാർപ്പോവ്, സോവിയറ്റ് റഷ്യൻ ചെസ് ഗ്രാന്റ് മാസ്റ്റർ

## മരണം
* 1125 - ഹെൻ‌റി അഞ്ചാമൻ, വിശുദ്ധ റോമാസാമ്രാജ്യ ചക്രവർത്തി (ജ. 1081)
## മറ്റു പ്രത്യേകതകൾ
* ലോക ആമദിനം

വർഗ്ഗം:മേയ് 23
ഇഗ്നാത്തിയോസ്‌ സാഖാ പ്രഥമൻ ഇവാസ്

സുറിയാനി ഓർത്തഡോക്സ് സഭയുടെ തലവനായിരുന്ന് രണ്ടായിരത്തി പതിനാലിൽ അന്തരിച്ച അന്ത്യോക്യാ പാത്രിയർക്കീസാണ് പരിശുദ്ധ ഇഗ്നാത്തിയോസ്‌ സാഖാ പ്രഥമൻ ഇവാസ്.

## ജീവിതരേഖ
1933 ഏപ്രിൽ 21-നു് ഇറാക്കിലെ മൂസലിൽ ജനിച്ചു. മൂസലിലെ പ്രാഥമിക വിദ്യാഭ്യാസത്തിനു ശേഷം,1946-ൽ സെന്റ് അപ്രേം സെമിനാരിയിൽ വൈദിക വിദ്യാഭ്യാസം. അവിടെ വെച്ച് സാക്കാ എന്ന പേര് സ്വീകരിച്ചു. 1954-ൽ റമ്പാൻ; 1957-ൽ കശീശ 1963-ൽ‍ മൂസൽ‍ മെത്രാപ്പോലീത്ത. 1969-ൽ‍ ബാഗ്ദാദ് മെത്രാപ്പോലീത്തയായി സ്ഥലം മാറ്റം.1980 സെപ്റ്റംബർ 14 മുതൽ അന്ത്യോക്യാ പാത്രിയർക്കീസ്‌. അദ്ദേഹം 2014 മാർച്ച്‌ മാസം 21ന് ജർമനിയിൽ  വച്ച് കാലം  ചെയ്തു .

വർഗ്ഗം:1933-ൽ ജനിച്ചവർ
വർഗ്ഗം:ഏപ്രിൽ 21-ന് ജനിച്ചവർ
വർഗ്ഗം:സുറിയാനി ഓർത്തഡോക്സ് പാത്രിയർക്കീസുമാർ
ഗ്നൂ സ്വതന്ത്ര പ്രസിദ്ധീകരണാനുമതി

സ്വതന്ത്ര സോഫ്‌റ്റ്‌വെയർ സമിതി രൂപകല്പന ചെയ്ത ഒരു അനുമതി പത്രമാണ് **ഗ്നൂ സ്വതന്ത്ര പ്രസിദ്ധീകരണാനുമതി**. ഇത് **ഗ്നു എഫ്.ഡി.എൽ.**, **ജി.എഫ്.ഡി.എൽ.** എന്നീ പേരുകളിലും അറിയപ്പെടുന്നു. ഗ്നൂ പ്രോജക്റ്റിനായി ഫ്രീ സോഫ്റ്റ്‌വെയർ ഫൗണ്ടേഷൻ (FSF) രൂപകല്പന ചെയ്ത സൗജന്യ ഡോക്യുമെന്റേഷനുള്ള ഒരു കോപ്പിലെഫ്റ്റ് ലൈസൻസാണ്. ഇത് ഗ്നു ജനറൽ പബ്ലിക് ലൈസൻസിന് സമാനമാണ്, ഒരു കൃതി പകർത്താനും പുനർവിതരണം ചെയ്യാനും പരിഷ്‌ക്കരിക്കാനും ("മാറ്റമില്ലാത്ത വിഭാഗങ്ങൾ" ഒഴികെ) വായനക്കാർക്ക് അവകാശം നൽകുകയും എല്ലാ പകർപ്പുകളും ഡെറിവേറ്റീവുകളും ഒരേ ലൈസൻസിന് കീഴിൽ ലഭ്യമാകേണ്ടതുണ്ട്. പകർപ്പുകൾ വാണിജ്യപരമായും വിൽക്കപ്പെടാം, പക്ഷേ, വലിയ അളവിൽ (100-ൽ കൂടുതൽ) നിർമ്മിക്കുകയാണെങ്കിൽ, യഥാർത്ഥ പ്രമാണമോ സോഴ്‌സ് കോഡോ ഉപയോക്താവിന് ലഭ്യമാക്കണം.

മാനുവലുകൾ, പാഠപുസ്തകങ്ങൾ, മറ്റ് റഫറൻസ്, നിർദ്ദേശ സാമഗ്രികൾ, പലപ്പോഴും ഗ്നു സോഫ്‌റ്റ്‌വെയർ അനുഗമിക്കുന്ന ഡോക്യുമെന്റേഷൻ എന്നിവയ്ക്ക് വേണ്ടിയാണ് ജി.എഫ്.ഡി.എൽ. രൂപകൽപ്പന ചെയ്തിരിക്കുന്നത്. എന്നിരുന്നാലും, വിഷയം പരിഗണിക്കാതെ തന്നെ ഏത് വാചക അധിഷ്‌ഠിത വർക്കിനും ഇത് ഉപയോഗിക്കാം. ഉദാഹരണത്തിന്, സ്വതന്ത്ര ഓൺലൈൻ വിജ്ഞാനകോശമായ വിക്കിപീഡിയ അതിന്റെ ഭൂരിഭാഗം വാചകങ്ങൾക്കും ജി.എഫ്.ഡി.എൽ.(ക്രിയേറ്റീവ് കോമൺസ് ആട്രിബ്യൂഷൻ ഷെയർ-എലൈക്ക് ലൈസൻസിനൊപ്പം) ഉപയോഗിക്കുന്നു, 2009 ലെ ലൈസൻസിംഗ് അപ്‌ഡേറ്റിന് ശേഷം മറ്റ് ഉറവിടങ്ങളിൽ നിന്ന് ഇറക്കുമതി ചെയ്ത വാചകങ്ങൾ ഒഴികെ. ഉദാ: ക്രിയേറ്റീവ് കോമൺസ് ലൈസൻസ്.
## പുറത്തേക്കുള്ള കണ്ണികൾ
* പുതിയ കരട് പ്രസിദ്ധീകരണാനുമതികളിലേക്കുള്ള വഴികാട്ടി 
* ജി.എഫ്.ഡി.എൽ ഔദ്യോഗിക മൂലഗ്രന്ഥം 
* സ്വതന്ത്ര സോഫ്‌റ്റ്‌വെയറും സ്വതന്ത്ര രേഖകളും, റിച്ചാർഡ്‌ സ്റ്റാൾമാൻ തയ്യാറാക്കിയ പ്രബന്ധം
* : അച്ചടിച്ച ചെറിയ പുസ്തകങ്ങളിൽ ജി.എഫ്.ഡി.എൽ. ഉപയോഗിക്കുമ്പോഴുള്ള പ്രശ്നങ്ങൾ

## അവലംബം
വർഗ്ഗം:ഗ്നു പദ്ധതി
ഉബുണ്ടു (വിവക്ഷകൾ)

* ഉബുണ്ടു - ഒരു ഗ്നു/ലിനക്സ് വിതരണം
* ഉബുണ്ടു മൊബൈൽ -ഉബുണ്ടു മൊബൈൽ ഇന്റർനെറ്റ് ഡിവൈസ് എഡിഷൻ
* ഉബുണ്ടു - ഉബുണ്ടു തത്ത്വചിന്ത
മുത്തങ്ങ സംഭവം

2003-ഫെബ്രുവരി 19-നു കേരള സർക്കാരിന്റെ നിർദ്ദേശം അനുസരിച്ച് കേരള പോലീസ് മുത്തങ്ങയിൽ സമരം ചെയ്ത ആദിവാസികൾക്ക് മേൽ നിറയൊഴിക്കുകയുണ്ടായി. ഇത് **മുത്തങ്ങ സംഭവം** എന്നും ആദിവാസികൾ നടത്തിയ സമരം മുത്തങ്ങ സമരം എന്നറിയപ്പെടുന്നു. ഈ നൂറ്റാണ്ടിന്റെ ആരംഭത്തിൽ അരങ്ങേറിയതും, കേരളത്തിൽ ആദിവാസികൾ നടത്തുന്ന ആദ്യത്തെ സമരവുമായിരുന്നു അത്. 
## ചരിത്രം

## സമരം
ആദിവാസികൾക്ക് സ്വന്തമായി സ്ഥലവും സഹായവും നൽകാത്തതിലും പ്രതിഷേധിച്ച് ആദിവാസി നേതാവ് ജാനുവിന്റെ നേതൃത്വത്തിൽ തിരുവനന്തപുരത്ത് സെക്രട്ടേറിയേറ്റിനു മുന്നിൽ 48 ദിവസം ആദിവാസികൾ കുടിൽ കെട്ടി സമരം ചെയ്തു. തുടർന്ന് സർക്കാരുമായുണ്ടാക്കിയ ധാരണപ്രകാരം സമരം അവസാനിപ്പിക്കുകയും ആദിവാസികൾക്ക് കൃഷി ചെയ്യാനായി  5 ഏക്കർ ഭൂമിവീതം നൽകാമെന്നായിരുന്നു കരാർ. എന്നാൽ കൃഷിഭൂമി നൽകുന്നതിൽ സർക്കാർ വീഴ്ചവരുത്തി. അത് ആദിവാസികളെ വീണ്ടും സമരത്തിലേക്ക് നയിക്കുകയും ജാനുവിന്റെ  നേതൃത്വത്തിൽ വീണ്ടും ആദിവാസികൾ മുത്തങ്ങയിലെത്തി അവരുടെ ഊര്‌ സ്ഥാപിച്ചു. 2003 ജനുവരി 5-ന്‌ അവർ വനഭാഗം കയ്യേറി. എന്നാൽ 45 ദിവസം കഴിഞ്ഞിട്ടേ പോലീസ് രംഗത്തെത്തി നടപടികൾ സ്വീകരിച്ചുള്ളൂ. 
## അവലംബം
കോപ്റ്റിക് ഓർത്തഡോക്സ്‌ സഭ

ഓറിയന്റൽ ഓർത്തഡോക്സ് സഭകളിലെ ഒരു അംഗസഭയാണ് **അലക്സാന്ത്രിയൻ ഈഗുപ്തായ ഓർത്തഡോക്സ്‌ സഭ** അഥവാ **അലക്സാന്ത്രിയൻ കോപ്റ്റിക് ഓർത്തഡോക്സ് സഭ** (Coptic Orthodox Church of Alexandria). 'കോപ്റ്റിക് ഓർത്തഡോക്സ് സഭ' എന്ന ചുരുക്കപ്പേരിൽ അറിയപ്പെടുന്നു.

കോപ്റ്റിക്(ഈഗുപ്തായ) സഭ ക്രി.വ 42-ൽ‍ രൂപംകൊണ്ടുവെന്നും സുവിശേഷകനായ മർ‍ക്കോസാണു് ഒന്നാമത്തെ മേലദ്ധ്യക്ഷനെന്നും വിശ്വസിയ്ക്കപ്പെടുന്നു. അതിനാൽ‍ 'സുവിശേഷകനായ മർ‍ക്കോസിന്റെ സിംഹാസനം' എന്ന് ഈ സഭ അറിയപ്പെടുന്നു. അലക്സാന്ത്രിയയായിരുന്നു സഭാകേന്ദ്രം. അയ്ഗുപ്തോസ് (Aigyptos) എന്ന ഗ്രീക്കു് പദത്തിൽ നിന്നാണു് ഈഗുപ്തായ , കോപ്റ്റിക് , കോപ്റ്റ്, ഈജിപ്ത് തുടങ്ങിയ വാക്കുകളുണ്ടായതു്. 

ഈ സഭയുടെ ഉത്ഭവം ഈജിപ്റ്റിലായിരുന്നെങ്കിലും ഇന്ന് ലോകത്തിന്റെ വിവിധഭാഗങ്ങളിൽ ഈ സഭാ വിശ്വാസികൾ അധിവസിക്കുന്നു. 2012-ലെ കണക്കുകൾ പ്രകാരം 10% ഈജിപ്തുകാർ ഈ സഭയിൽ അംഗങ്ങളാണ്.

## ചരിത്രത്തിൽ
കോപ്റ്റിക് സഭയുടെ മേലദ്ധ്യക്ഷനായ അലക്സാന്ത്രിയയിലെ പാപ്പ ക്രൈസ്തവലോകത്തെ പ്രമുഖനായി കണക്കാക്കപ്പെട്ടിരുന്നു. അലക്സാണ്ഡ്രിയയിലെ പതിമൂന്നാമത്തെ ബിഷപ്പായ ഹെരാക്ലസ് പാപ്പ (ക്രി. വ. 231-248) ആണു ക്രൈസ്തവ ലോകത്ത് ആദ്യമായി പാപ്പ എന്നു സംബോധന ചെയ്യപ്പെട്ട സഭാതലവൻ. ബൈബിളിലെ 27 പുതിയനിയമപുസ്തകങ്ങളുടെ പട്ടിക ആദ്യമായി പുറത്തുവന്നത് ക്രി.വ. 369-ൽ  അലക്സാന്ത്രിയയിലെ  പാപ്പയായിരുന്ന മാർ അത്താനാസിയോസ് (ക്രി.വ. 396-373) പ്രസിദ്ധീകരിച്ച ഈസ്റ്റർ ചാക്രിക ലേഖനത്തിലൂടെ ആയിരുന്നു . ഓറിയന്റൽ ഓർത്തഡോക്സ് സഭകൾ ഒരുഭാഗത്തും കത്തോലിക്കാസഭയും  പൗരസ്ത്യ ഓർത്തഡോക്സ് സഭയും മറുഭാഗത്തുമായി സഭ നെടുകെ പിളർന്നു. 

## ഇപ്പോഴത്തെ സ്ഥിതി
11-ആം നൂറ്റാണ്ടിൽ ആസ്ഥാനം കെയ്റോയിലേക്ക് മാറ്റി. ഈജിപ്തിലെ ജനസംഖ്യയിൽ‍ 10% ആയി ചുരുങ്ങിയ ക്രൈസ്തവരിൽ‍ 95% ഈഗുപ്തായ ഒർത്തഡോക്സ് സഭക്കാരാണു്. ഈജിപ്തിലെ പ്രോട്ടോക്കോൾ അനുസരിച്ചു് പൊതുവേദിയിൽ‍ പ്രധാനമന്ത്രിയുടേതിനോടൊപ്പം സ്ഥാനം ലോക സുന്നിമുസ്ലീം പഠനകേന്ദ്രമായ അൽ‍ അസ്ഹർ‍ സർ‍വകലാശാലയുടെ ഗ്രാൻ‍ഡ് ഷെയ്ക്കിനും അലക്സാന്ത്രിയൻ പോപ്പിനും ഉണ്ടു് . തവാദറോസ് രണ്ടാമനാണ് ഇപ്പോഴത്തെ മാർപാപ്പ. 

മുഖപത്രമായ എൽ കറാസ അറബിയിലും ഇംഗ്ലീഷിലും പ്രസിദ്ധീകരിയ്ക്കുന്നു. അഗാപി ടിവി എന്ന ഉപഗ്രഹ ചാനലും കോപ്റ്റിക് സഭ നടത്തുന്നു.

## അവലംബം


## സ്രോതസ്സുകൾ
* Wolfgang Kosack, Novum Testamentum Coptice. Neues Testament, Bohairisch, ediert von Wolfgang Kosack. Novum Testamentum, Bohairice, curavit Wolfgang Kosack. / Wolfgang Kosack.* neue Ausgabe, Christoph Brunner, Basel 2014. ISBN 978-3-906206-04-2.*

## പുറമേയ്ക്കുള്ള കണ്ണികൾ
*ഔദ്യോഗിക വെബ്സൈ‌റ്റ് 
*കോപ്റ്റിക് സഭ
*അഗാപി ടിവി. ബ്ലോഗ് സ്പോട്ടിൽ

വർഗ്ഗം:ഈഗുപ്തായ ഓർത്തഡോക്സ്‌ സഭ
പൾസാർ

സ്വയം ഭ്രമണം ചെയ്യുകയും റേഡിയോ തരംഗങ്ങളുടെ രൂപത്തിൽ വൈദ്യുതകാന്തിക വികിരണം പ്രസരിപ്പിക്കുന്ന അത്യധികം കാന്തികരിക്കപ്പെട്ട ന്യൂട്രോൺ നക്ഷത്രങ്ങളെയാണ് **പൾസാറുകൾ** എന്ന് പറയുന്നത്. ഈ നക്ഷത്രങ്ങളുടെ ഭ്രമണത്തിടയിൽ ഇവയിൽ നിന്നുത്സർജ്ജിക്കുന്ന വികിരണപുഞ്ജം ഭൂമിക്കു നേരെ വരുമ്പോൾ മാത്രമാണ് നമുക്കു ദൃശ്യമാകുകയുള്ളു. ഇതുകൊണ്ടാണ് ഇവക്ക് പൾസാറുകൾ എന്ന പേര് ലഭിച്ചത്. തരംഗങ്ങളുടെ ഇടവേള 1.5 മില്ലീ.സെ മുതൽ 8.5 സെ വരെയാണെന്ന് കണ്ടെത്തിയിട്ടുണ്ട്. കൃത്യമായ ഇടവേളകളിൽ ആവർത്തിക്കുന്നതിനാൽ ഇതിനെ ലൈറ്റ്‌ഹൗസ് പ്രതിഭാസം എന്നു പറയുന്നു. വളരെയധികം സാന്ദ്രത കൂടിയ ഖഗോള വസ്തുക്കളാണ് ന്യൂട്രോൺ നക്ഷത്രങ്ങൾ, അത്കൊണ്ട് തന്നെ **പൾസാറുകളുടെ** ഭ്രമണത്തിന്റെയും കൂടെ പ്രസരിപ്പിക്കപ്പെടുന്ന വികിരണത്തിന്റെയും ഇടവേള വളരെ കൃത്യമാണ്, എത്രതോളമെന്നാൽ അവയിൽ ചിലതിന്റെ ഇടവേളകളുടെ കൃത്യത ആണവഘടികാരങ്ങളോളം തുല്യമാണ്. ഗ്രഹങ്ങളാൽ പ്രദക്ഷിണം ചെയ്യപ്പെടുന്ന പൾസാറുകളെ കണ്ടെത്തിയിട്ടുണ്ട്, അവയിലൊന്നാണ് PSR B1257+12.വലിയ മാസുള്ള നക്ഷത്രങ്ങൾ പൊട്ടിത്തെറിച്ചാൽ അത് ന്യൂട്രോൺ നക്ഷത്രമായി മാറും.ഇവയിൽ ചിലതാണ് പൾസാറായിമാറുന്നത്.

### ഉത്ഭവം

ന്യൂട്രോൺ നക്ഷത്രം രൂപം സ്വയം ചുരങ്ങലിന് വിധേയമാകുമ്പോഴും അതിന്റെ കോണീയ പ്രവേഗത്തിന് മാറ്റം സംഭവിക്കുന്നില്ല. അതുകൊണ്ട് നക്ഷത്രം ചുരുങ്ങുന്നതിനനുസരിച്ച് അതിന്റെ ഭ്രമണവേഗത വർദ്ധിക്കുന്നു. ഇവക്ക് വളരെ ഉയർന്ന തോതിലുള്ള കാന്തിക ക്ഷേത്രമുണ്ട്. കാന്തിക അക്ഷവും ഭ്രമണാക്ഷവും തമ്മിലുള്ള ചരിവു നിമിത്തം കാന്തിക ധ്രുവങ്ങൾ ഭ്രമണാക്ഷത്തിനു ചുറ്റും കറങ്ങുമ്പോൾ റേഡിയോ തരംഗങ്ങൾ ഉത്സർജ്ജിക്കപ്പെടുന്നു. കാന്തിക ധ്രുവങ്ങളിൽ നിന്ന് പുറത്തുവരുന്ന വികിരണ രശ്മികൾ ലൈറ്റ് ഹൗസിൽ നിന്നുള്ള പ്രകാശപുഞ്ജം പോലെ ചുറ്റുപാടും സ്കാൻ ചെയ്തു നീങ്ങുന്നു. നക്ഷത്രത്തിന്റെ ഭ്രമണവേഗതയാണ് അതിൽ നിന്നു പുറത്തു വരുന്ന വികിരണോർജ്ജത്തിന്റെ അളവ് നിശ്ചയിക്കുന്നത്. നക്ഷത്രത്തിന്റെ ഭ്രമണവേഗത കുറയുമ്പോൾ അതിൽ നിന്നു വരുന്ന വികിരണത്തിന്റെ അളവും കുറയുന്നു. ഇത് ഇല്ലാതാവുന്നതോടെ പൾസാർ ഇല്ലാതായി എന്നു പറയാം.

വർഗ്ഗം:പൾസാറുകൾ
വർഗ്ഗം:റേഡിയോ ജ്യോതിശാസ്ത്രം
വർഗ്ഗം:നക്ഷത്രപ്രതിഭാസങ്ങൾ
വർഗ്ഗം:നക്ഷത്രതരങ്ങൾ
സൗരജ്വാല

[thumb|300px| [ഹൈനോഡ് ടെലസ്കോപ്പ് ജി-ബാൻഡിൽ പകർത്തിയ സൗരജ്വാലയുടെ ചിത്രം. സൂര്യകളങ്കത്തിന്റെ വടക്കുഭാഗത്തായി റിബണുകൾ പോലെ കാണപ്പെടുന്നത്.]]

സൂര്യനെപോലെയുള്ള നക്ഷത്രങ്ങളുടെ അന്തരീക്ഷങ്ങളിലുണ്ടാകുന്ന ശക്തമായ പൊട്ടിത്തെറിയും അതിനെതുടർന്നുണ്ടാകുന്ന ഭീമമായ ഊർജ്ജ പ്രവാഹത്തെയുമാണ് **സൗരജ്വാല** എന്ന് വിളിക്കുന്നത്. 6 x 1025 ജൂൾ ഊർജ്ജം വരെ ഇത്തരത്തിൽ പ്രവഹിക്കപ്പെടുന്നു. സൗരാന്തരീക്ഷത്തിലും സൂര്യന്റെ കൊറോണയിലും പ്ലാസ്മയുടെ ഊഷ്മാവ് ദശലക്ഷങ്ങളോളം കെൽ‌വിൻ ഉയരുകയും തുടർന്ന് ഇലക്ട്രോണുകൾ, പ്രോട്ടോണുകൾ, മൂലകങ്ങളുടെ അയോണുകൾ തുടങ്ങിയവ പ്രകാശത്തോടടുത്ത വേഗത്തിൽ ശക്തമായി പ്രവാഹിക്കുകയും ചെയ്യുന്നു.

ഇത്തരം ആളലുകൾ വഴിയുണ്ടാകുന്ന എക്സ്-റേ അൾട്രാ വയലറ്റ് വികിരണങ്ങൾ ഭൂമിയുടെ അയണോസ്ഫിയറിനെ ബാധിക്കുകയും ദീർഘദൂര റേഡിയോ സം‌പ്രേക്ഷണത്തെ തടസ്സപ്പെടുത്തുകയും ചെയ്യുന്നു.

## ഹൈനോഡ് ബഹിരാകാശ പേടകം
ബൊഞൊഉർസ് ജെ മപെല്ലെ വിൻകെന്റ് ജെ വിസ് ഔ കനദ
സൗരജ്വാലയെപ്പറ്റി കൂടുതൽ ഗഹനമായും കൃത്യമായും പഠിക്കാനായി; 2006 സെപ്റ്റംബറിൽ ഹൈനോഡ് എന്ന പേരിലറിയപ്പെടുന്ന ഒരു ബഹിരാകാശ പേടകം ജപ്പാന്റെ ജപ്പാൻ എയറോസ്പേസ് എക്സ്പ്ലൊറേഷൻ ഏജൻസി വിക്ഷേപിച്ചിട്ടുണ്ട്. അതിലെ ഉപഹഗ്രഹങ്ങൾ യു.എസ്, യു.കെ, നോർവേ തുടങ്ങിയ രാജ്യങ്ങൾ സമ്യുക്തമായാണ്‌ വികസിപ്പിച്ചെടുത്തത്. 

## അവലംബം


## പുറത്തേക്കുള്ള കണ്ണികൾ
* Solar Cycle 24 and VHF Aurora Website (www.solarcycle24.com)
* Solar Weather Site
* STEREO Spacecraft Site
* [BBC report on the [November 4], 2003 flare]
* NASA SOHO observations of flares 
* Stellar Flares - D. Montes, UCM.
* The Sun - D. Montes, UCM.
* ASC / Alliances Center for Astrophysical Thermonuclear Flashes 
* 'The Sun Kings' , lecture by Dr Stuart Clark on the discovery of solar flares given at Gresham College, 12 September 2007 (available as a video or audio download as well as a text file).
* An X Class Flare Region on the Sun - NASA Astronomy Picture of the Day
* Sun|trek website An educational resource for teachers and students about the Sun and its effect on the Earth
* NASA - Carrington Super Flare  NASA May 6 2008

വിഭാഗം:സൗരപ്രതിഭാസങ്ങൾ
വർഗ്ഗം:പ്രകൃതിക്ഷോഭങ്ങൾ
കഴ്സർ

right|thumb|കഴ്സർ
മൌസിനെയും കീബോഡിനെയും കമ്പ്യൂട്ടറിൽ പ്രതിനിധാനം ചെയ്യാനുപയോഗിക്കുന്ന ചിഹ്നത്തെ കമ്പ്യൂട്ടറിന്റെ കാര്യത്തിൽ **കഴ്‌സർ‍** എന്ന് പറയുന്നത്.കൂടുതൽ കമാന്റ് ഇന്റെർ ഫേസുകളിലും കഴ്സറായി ഉപയോഗിക്കുന്നത് അണ്ടർ സ്കോറോ അല്ലെങ്കിൽ ലംബരേഖയോ അതുമല്ലെങ്കിൽ ഒരുസമചതുരപ്പെട്ടിയോ ആണ്.അക്ഷരങ്ങൾ എഴുതുന്ന സ്ഥലത്ത് അത് മിന്നുകയോ അനങ്ങാതെ നിൽക്കുകയോ ചെയ്യുന്നു.

വർഗ്ഗം:വിവരസാങ്കേതികവിദ്യ
വർഗ്ഗം:ഗ്രാഫിക്കൽ യൂസർ ഇന്റർഫേസ് ഘടകങ്ങൾ
അടപലക

thumb|250px|അടപലക
കഞ്ഞി വാർക്കാൻ കലത്തിൻറെ വായ്‌വട്ടം അടച്ചുപിടിക്കുന്നതിന് ഉപയോഗിക്കുന്ന പലകയാണ് **അടപ്പുപലക** അഥവാ **അടപലക**. ചില പ്രദേശങ്ങളിൽ** അടച്ചുവാറ്റി** എന്നും ഇതിനു പേരുണ്ട്. പ്ലാവിൻറെ തടിയാണ് സാധാരണ ഇതിനുപയോഗിക്കുന്നത്. തടി താപവാഹിയല്ലാത്തത് കൊണ്ട് അടപലക ഏതുചൂടിലും കൈകാര്യം ചെയ്യാൻ പ്രയാസമില്ല. പാചകം ചെയ്യാനുപയോഗിക്കുന്ന പാത്രങ്ങൾ മൂടിവയ്ക്കുന്നതിനുള്ള പലകക്കും അടപലക എന്നു പറയാറുണ്ട്.

വൃത്താകൃതിയിൽ നേരേമുകളിൽ കൈപിടിയുള്ള അടപലക പാത്രം മൂടിവൈക്കുന്നതിനും, ദീർഘവൃത്താകൃതിയിൽ രണ്ടുവശവും കൈപിടിയോട് കൂടിയവ കഞ്ഞിവെള്ളം വാർക്കുന്നതിനുമാണ് ഉപയോഗിക്കുന്നത്. രണ്ടാമത്തെ ഇനത്തിന് ദേശഭേദമനുസരിച്ച് 'അടച്ചുവാറ്റി', 'അടച്ചുവാറ', 'അടച്ചൂറ്റി എന്നിങ്ങനെ പല പേരുകൾ പറയാറുണ്ട്.

അരികുകളിലും കൈപിടിയിലും ചിത്രപ്പണികള് ‍ചെയ്ത് കലാഭംഗിയോടെ നിർമിച്ച അടപലകകൾ ഇന്നും പ്രചാരത്തിലുണ്ട്. കളിമണ്ണുകൊണ്ട് നിർമിച്ച അടപ്പുചട്ടിയും അലൂമിനിയംകൊണ്ടുള്ള അടപ്പുകളും പകുതിഭാഗത്തു ചെറിയ ദ്വാരങ്ങളുള്ള അലൂമിനിയം ചിപ്പിലികളും അടപലകയുടെ സ്ഥാനത്ത് ഇപ്പോൾ പ്രചാരത്തിൽ ഇരിക്കുന്നു.

## അടച്ചൂറ്റിചമ്മന്തി

അടപ്പുപലകയിലുണ്ടാക്കുന്ന ചമ്മന്തി അടച്ചൂറ്റിചമ്മന്തി എന്നറിയപ്പെടുന്നു. ചുവന്നുള്ളി, കാന്താരിമുളക്, വാളൻപുളി, ഉപ്പ് എന്നിവ പലകയിൽ വച്ച് കൈ കൊണ്ടോ, തവി കൊണ്ടോ നന്നായി ഞെരുടി വെള്ളവും ശേഷം പച്ച വെളിച്ചെണ്ണയും ചേർത്താണ് അടച്ചൂറ്റി ചമ്മന്തി ഉണ്ടാക്കുന്നത്. പുഴുക്ക് ഭക്ഷണം (ചേമ്പ്, കപ്പ, ചേന) സാധാരണമായിരുന്ന പഴയ പഞ്ഞ കാലങ്ങളിൽ കർ‍ഷകരുടെ പ്രീയ വിഭവമായിരുന്നു അടച്ചൂറ്റിയീൽ പെട്ടെന്നുണ്ടാക്കുന്ന അടച്ചൂറ്റിചമ്മന്തി.

വർഗ്ഗം:അടുക്കള ഉപകരണങ്ങൾ
പാലോട്ടു തെയ്യം

മഹാവിഷ്ണുവിന്റെ ഒന്നാമത്തെ അവതാരമായ മത്സ്യാവതാരമൂർത്തിയുടെ തെയ്യക്കോലമാണ് **പാലോട്ടു തെയ്യം**. *പാലാഴിക്കോട്ടു ദൈവം* എന്നതാണ് പാലോട്ട് ദൈവമായതെന്നു വിശ്വാസം. അണ്ടല്ലൂർകാവ് കഴിഞ്ഞാൽ, തീയ്യർ സമുദായത്തിന്റെ പ്രധാന വൈഷ്ണവസങ്കേതമാണ് പാലോട്ടുകാവുകൾ. സാധാരണയായി അമ്പലങ്ങളിൽ ബ്രാഹ്മണർ ചെയ്യുന്ന തിടമ്പുനൃത്തത്തിനു സമാനമായ രീതിയിൽ തിടമ്പ് നൃത്തം തീയ്യരായ എമ്പ്രാൻ നടത്തുന്ന പ്രധാന കാവാണ് പാലോട്ട്കാവുകൾ. വ്രതം എടുത്തു കൊണ്ടു മാത്രമേ,വണ്ണാൻ ജാതിയിലെ പെരുവണ്ണാൻമാർക്ക്,പാലോട്ടുദൈവത്തിൻ്റെ കോലം ധരിക്കുവാൻ പാടുള്ളൂ.

## ഐതിഹ്യം
പാലാഴിയിൽ അനന്തശയനത്തിലുള്ള മഹാവിഷ്ണുവിന്റെ പൊൻകിരീടം പരമശിവന്റെ അറിവോടെ ഗംഗ ഇളക്കിമാറ്റി. അത് പാലാഴിയിൽ കൂടി തിരകളിൽ സൂര്യനുദിച്ചപോലെ വിളങ്ങി ഒഴുകി നീങ്ങി *ഏഴിമുടിമന്നൻ നഗരി* കാണാൻ നൂറ്റെട്ടാഴിയും കടന്ന് അത് അഴീക്കോട് എന്ന അഴീക്കരയിൽ വന്നടുത്തു. ആ കിരീടം ദൈവക്കരുവാണെന്നും പാലാഴിക്കോട്ട് ദൈവമെന്ന പേരിൽ അതിനെ പൂജിക്കണമെന്നും ദൈവജ്ഞർ അറിയിച്ചു. അഴീക്കോട് കാവ്,തെക്കുമ്പാട് കാവ് കീച്ചേരി പാലോട്ടുകാവ്, അതിയിടത്ത്കാവ്, കുഞ്ഞിമംഗലത്ത് മല്ലിയോട്ട്കാവ് എന്നിവിടങ്ങളിൽ പാലോട്ട് ദൈവം എഴുന്നള്ളിയത്രെ. ഈ കാവുകളിലെല്ലാം വൈഷ്ണവ സങ്കൽപ്പത്തിലുള്ള പാലോട്ട് ദൈവം തന്നെയാണ് ആരാധിക്കപ്പെടുന്നത്.
വടക്കെ മലബാറിൽ 5 കഴകങ്ങളിലും ദക്ഷിണ കാനറയിലെ നീലേശ്വരത്ത്,തട്ടാൻ ജാതിക്കാരുടെ; തട്ടാച്ചേരി വടയന്തൂർ കഴകത്തിലും ഈ തെയ്യക്കോലം കെട്ടിയാടുന്നു. എല്ലാ വിഷുവിനും ഈ തെയ്യങ്ങൾ 6 കഴകങ്ങളിൽ കെട്ടിയാടുന്നു. അഴീക്കോട്, തെക്കുമ്പാട്, കീച്ചേരി പാലോട്ടുകാവ് ക്ഷേത്രത്തിൽ സ്ത്രീകൾക്ക് തിരുമുറ്റത്ത് പ്രവേശിക്കാൻ പാടില്ല..മറ്റുളള പാലോട്ട് കാവുകളിൽ സ്ത്രീകൾ പ്രവേശിക്കാം.

## അവലംബം

## പുറത്തേക്കുള്ള കണ്ണികൾ
* വീഡിയോ ദൃശ്യം

വിഭാഗം:തെയ്യങ്ങൾ
ഗ്നു‌‌‌ ഗ്രബ്

ഗ്നു പ്രോജക്റ്റിൽ നിന്നുള്ള ഒരു ബൂട്ട് ലോഡർ പാക്കേജാണ് **ഗ്നു ഗ്രബ്** (ഗ്നു ഗ്രാൻഡ് യൂണിഫൈഡ് ബൂട്ട്ലോഡർ എന്നതിന്റെ ചുരുക്കം, സാധാരണയായി GRUB എന്ന് വിളിക്കുന്നു). കമ്പ്യൂട്ടറിലുള്ള വിവിധ ഓപ്പറേറ്റിങ്ങ് സിസ്റ്റങ്ങളിൽ നിന്ന് ആവശ്യമുള്ളത്  തെരഞ്ഞെടുത്ത് അതിലേക്ക് ബൂട്ട് ചെയ്യാൻ  സഹായിക്കുന്ന ഗ്നു പ്രോജക്റ്റിന്റെ ബൂട്ട് ലോഡറാണു് ഗ്നു ഗ്രാന്റ് യൂണിഫൈഡ് ബൂട്ട് ലോഡർ അല്ലെങ്കിൽ ഗ്നു ഗ്രബ് (GRand Unified Bootloader). 
മൾട്ടിബൂട്ട് സ്പെസിഫിക്കേഷൻ അടിസ്ഥാനമാക്കി ഉണ്ടാക്കിയ ഗ്രബ് ബൂട്ട് ലോഡർ കമ്പ്യൂട്ടറിൽ ഇൻസ്റ്റാൾ ചെയ്തിട്ടുള്ള നിരവധി കേർണലുകളിൽ നിന്ന് വേണ്ടത് തിരഞ്ഞെടുക്കാനും സഹായിക്കുന്നു.

യുണിക്സ് പോലുള്ള ഓപ്പറേറ്റിങ്ങ് സിസ്റ്റങ്ങളും, മിക്കവാറും എല്ലാ ഗ്നു/ലിനക്സ് വിതരണങ്ങളും ഗ്നു ഹേർഡും ബൂട്ട് ലോഡറായി ഗ്രബ്ബാണ് ഉപയോഗിക്കുന്നത്. സൊളാരിസ് 10 1/06 പതിപ്പിലും ഈ ബൂട്ട് ലോഡറാണ് ഉപയോഗിക്കുന്നത്.

## ഓപ്പറേഷൻ

### ബൂട്ടിംഗ്
ഒരു കമ്പ്യൂട്ടർ ഓൺ ചെയ്യുമ്പോൾ, ബയോസ്(BIOS), കോൺഫിഗർ ചെയ്ത് ബൂട്ട് ചെയ്യാവുന്ന ഉപകരണം(സാധാരണയായി കമ്പ്യൂട്ടറിന്റെ ഹാർഡ് ഡിസ്ക്) കണ്ടെത്തി, മാസ്റ്റർ ബൂട്ട് റെക്കോർഡിൽ (MBR) നിന്ന് പ്രാരംഭ ബൂട്ട്സ്ട്രാപ്പ് പ്രോഗ്രാം ലോഡുചെയ്ത് നടപ്പിലാക്കുന്നു. എംബിആർ ഹാർഡ് ഡിസ്കിന്റെ ആദ്യ സെക്ടറാണ്, പൂജ്യം അതിന്റെ ഓഫ്സെറ്റാണ്(സെക്ടറുകളുടെ എണ്ണൽ പൂജ്യത്തിൽ ആരംഭിക്കുന്നു). വളരെക്കാലമായി, ഒരു സെക്ടറിന്റെ വലുപ്പം 512 ബൈറ്റുകളായിരുന്നു, എന്നാൽ 2009 മുതൽ 4096 ബൈറ്റുകളുടെ സെക്ടർ വലുപ്പമുള്ള ഹാർഡ് ഡിസ്കുകൾ ലഭ്യമാണ്, അതിനെ അഡ്വാൻസ്ഡ് ഫോർമാറ്റ് ഡിസ്കുകൾ എന്ന് വിളിക്കുന്നു. 2013 ഒക്ടോബറിലെ കണക്കനുസരിച്ച്, 512e എമുലേഷൻ ഉപയോഗിച്ച് അത്തരം ഹാർഡ് ഡിസ്കുകൾ 512-ബൈറ്റ് സെക്ടറുകളിൽ ഇപ്പോഴും ആക്സസ് ചെയ്യപ്പെടുന്നു.

ലെഗസി എംബിആർ പാർട്ടീഷൻ ടേബിൾ പരമാവധി നാല് പാർട്ടീഷനുകളെ പിന്തുണയ്ക്കുകയും 64 ബൈറ്റുകൾ ഉൾക്കൊള്ളുകയും ചെയ്യുന്നു. ഓപ്ഷണൽ ഡിസ്ക് സിഗ്നേച്ചർ (നാല് ബൈറ്റുകൾ), ഡിസ്ക് ടൈംസ്റ്റാമ്പ് (ആറ് ബൈറ്റുകൾ) എന്നിവയ്ക്കൊപ്പം, ഇത് ഒരു ബൂട്ട് ലോഡറിന്റെ മെഷീൻ കോഡിനായി 434 നും 446 ബൈറ്റുകൾക്കും ഇടയിൽ സ്ഥലം ലഭ്യമാണ്. വളരെ ലളിതമായ ബൂട്ട് ലോഡറുകൾക്ക് ഇത്രയും ചെറിയ ഇടം മതിയാകുമെങ്കിലും, സങ്കീർണ്ണവും ഒന്നിലധികം ഫയൽ സിസ്റ്റങ്ങളും പിന്തുണയ്ക്കുന്ന ഒരു ബൂട്ട് ലോഡർ, ബൂട്ട് ചോയിസുകളുടെ മെനു-അധിഷ്ഠിത തിരഞ്ഞെടുപ്പ് മുതലായവ ഉൾക്കൊള്ളാൻ ഇത് പര്യാപ്തമല്ല. വലിയ ഫുട്ട്പ്രിന്റുകളുള്ള ബൂട്ട് ലോഡറുകൾ ഇങ്ങനെ കഷണങ്ങളായി വിഭജിക്കപ്പെടുന്നു, അവിടെ ഏറ്റവും ചെറിയ കഷണം എംബിആറിനുള്ളിൽ യോജിക്കുകയും അതിൽ വസിക്കുകയും ചെയ്യുന്നു, കൂടാതെ ബൂട്ട് ലോഡറിന്റെ എംബിആർ കോഡ് ഉപയോഗിച്ചും, അതേസമയം വലിയ കഷണങ്ങൾ (ഉദാഹരണത്തിന്, എംബിആറിനും ആദ്യ പാർട്ടീഷനും ഇടയിലുള്ള ശൂന്യമായ സെക്ടറുകളിൽ) മറ്റ് സ്ഥലങ്ങളിൽ സൂക്ഷിക്കുന്നു.

## പ്രത്യേകതകൾ
* ഇന്നുള്ള മിക്ക ഓപ്പറേറ്റിങ്ങ് സിസ്റ്റങ്ങളിലേക്കും ബൂട്ട് ചെയ്യുവാനുപയോഗിക്കാം.(ഡോസ്, ഒഎസ് 2, വിൻഡോസ്, ഗ്നു/ലിനക്സ്, സൊളാരിസ്, ബി.എസ്.ഡി, ഗ്നു ഹേർഡ്)
* പിന്നണിയിൽ ചിത്രം നൽകുവാൻ കഴിയും
* ചില ഗ്രബ് ലക്കങ്ങളിൽ മൗസ്  പിന്തുണയുണ്ട്

## കൂടുതൽ വിവരങ്ങൾക്ക്

* പിസിയിലുള്ള ഗ്രബിനെപ്പറ്റിയുള്ള വിവരങ്ങൾ 
* ഗ്നു ഗ്രബ്

## അവലംബം


## കുറിപ്പുകൾ

വർഗ്ഗം:ബൂട്ട് ലോഡറുകൾ
വർഗ്ഗം:ഗ്നു പദ്ധതി
സൗരവാതം

[right|thumb|350px|സൗരവാതത്തിലെ [പ്ലാസ്മ ഹീലിയോപോസുമായി കൂട്ടിമുട്ടുന്നു]]
സൂര്യന്റെ അന്തരീക്ഷത്തിൽ നിന്നുൽഭവിക്കുന്ന ചാർജ്ജുള്ള കണികകളുടെ പ്രവാഹമാണ് **സൗരവാതം**. ഈ പ്രവാഹത്തിൽ കൂടുതലായും ഇലക്ട്രോണുകളും പ്രോട്ടോണുകളുമായിരിക്കും, അവയുടെ ഊർജ്ജനില ഏകദേശം 1 KeV ഉം ആയിരിക്കും. സൂര്യന്റെ കൊറോണയിലെ ഉയർന്ന താപനിലയായിരിക്കും കണങ്ങളെ സൂര്യന്റെ ആകർഷണവലയത്തിൽ നിന്നു രക്ഷപ്പെടാൻ സഹായിക്കുന്നത് എന്ന് അനുമാനിക്കപ്പെടുന്നതെങ്കിലും, ഇത്തരം കണങ്ങൾ എങ്ങനെയാണ് ഉയർന്ന തോതിലുള്ള ഗതികോർജ്ജം കൈവരിക്കുന്നത് എന്ന് ഇതുവരെ മനസ്സിലാക്കാൻ കഴിഞ്ഞിട്ടില്ല.

സൗരവാതത്തെ തുടർന്ന് പല പ്രതിഭാസങ്ങളും ഭൂമിയിൽ അരങ്ങേറാറുണ്ട്. ഭൂമിയുടെ കാന്തീകമണ്ഡലത്തിൽ ഉണ്ടാക്കുന്ന വ്യതിയാനങ്ങളെ തുടർന്ന് വൈദ്യുത വിതരണ സംവിധാനങ്ങൾ താറുമാറാകുക, ധ്രുവ പ്രദേശങ്ങളിൽ കാണപ്പെടുന്ന വർണ്ണരാശി അഥവാ ധ്രുവദീപ്തി�� എന്നിവ അവയിൽ ചിലതാണ്.

## പുറത്തേക്കുള്ള കണ്ണികൾ
* Sun|trek website An educational resource for teachers and students about the Sun and its effect on the Earth

വർഗ്ഗം:സൗരപ്രതിഭാസങ്ങൾ